Frikom plodovi mora 300g cena akcija Srbija\nFrikom plodovi mora 300g cene\ncena 504,00 din\nEPonuda nije internet prodavnica već Vam omogućava da brzo i lako nađete Frikom plodovi mora 300g po najjeftinijoj ceni. Naš cilj je da kupci budu što bolje informisani o ponudi Frikom plodovi mora 300g na tržištu Srbije. Vrlo lako nalazite željeni proizvod za kategoriju Smrznuta morska riba cene, ne morate da lutate od sajta do sajta za Frikom Smrznuta morska riba, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Frikom plodovi mora 300g sa PRODAVCEM. EPonuda ne može da garantuje potpunu tačnost specifikacije i slika za Frikom plodovi mora 300g. Pre kupovine, podatke za Frikom plodovi mora 300g proverite na sajtu PROIZVOĐAČA.\nFrikom plodovi mora 300gFrikom škarpina filet 400gFrikom lignja patagonica očišćena 400gFrikom papalina 1KGFrikom oslić filet 1KGFrikom lignja patagonica kolutići i krakovi 400gFrikom dagnje 300gFrikom crni bakalar filet 600gFrikom panirani oslić od komada ribe 400gFrikom oslić fileti rinfuzFrikom pangasius filet 500g kesaFrikom papalina 1KG kesaFrikom tuna odrezak 400gFrikom panirani štapići bakalara 300g kutija


Tanjug 28. januara 2022. 11:37\nBEOGRAD – Petodnevnu obuku Privredne komore Srbije za pisanje poslovno-investicionog plana, koja se realizuje u okviru Programa promocije preduzetništva i samozapošljavanja, prošlo je do sada 886 polaznika i odobrena su 122 kredita, čija ukupna vrednost premašuje 254,6 miliona dinara.\n„Cij programa je da se novoosnovanim preduzetnicima, poljoprivrednim gazdinstvima, mikro, malim i srednjim preduzećima starosti do dve godine, kao i svima koji su zainteresovani za otpočinjanje sopstvenog biznisa, obezbedi novac za uspešno poslovanje“, kaže rukovodilac Centra za programe podrške privredi i mikro, malim i srednjim privrednim društvima (MMSPD) u PKS Tamara Dunđerović.\nSrpska fondacija za preduzetništvo (Serbian Entrepreneurship Foundation – SEF) sprovodi Program podrške preduzećima, preduzetnicima i poljoprivrednim gazdinstvima koji u svom poslovanju trpe posledice pandemije kovida 19, kaže upravnik Fondacije Aleksandar Grabovac.\n„Cilj ovog programa je da klijentima banaka, čije je poslovanje bilo najpogođenije pandemijom, olakša pristup bankarskim kreditima i obezbedi preko potrebna obrtna sredstva za nastavak i oporavak poslovanja. Fokus je na klijentima iz najpogođenijih delatnosti, hoteli, restorani, transport, usluge… Takođe, program omogućava i klijentima banaka da dalje razvijaju svoje poslovanje putem podrške u investicionim aktivnostima“, navodi Grabovac.


Snovi u osnovi - Beogradski Sajam 2020 - Koloseum Online Magazin\nSnovi u osnovi – Beogradski Sajam 2020\n[vc_row][vc_column][vc_column_text]Manifestacija u svom 46. izdanju pod sloganom “Snovi u osnovi” predstavlja sve segmente građevinske delatnosti. Kao jedan od poslovnih zaštitnih znakova Beograda i Srbije, događaj za učesnike i posetioce predstavlja idealan ambijent za premijerna predstavljanja inovacija\nManifestacija u svom 46. izdanju pod sloganom “Snovi u osnovi” predstavlja sve segmente građevinske delatnosti.\nKao jedan od poslovnih zaštitnih znakova Beograda i Srbije, događaj za učesnike i posetioce predstavlja idealan ambijent za premijerna predstavljanja inovacija i tehničko-tehnoloških rešenja. Takođe, sajamska atmosfera i veliki broj učesnika iz branše nude mogućnosti za postizanje različitih vidova saradnje i razvijanje biznisa.\nIzlagački program obuhvata sve komponente za projektovanje i inženjering, rekonstrukciju i izgradnju. IT tehnologije plasirane su u svim segmentima – od mašina do projektovanja.\nVeći broj izlagača nego prethodnih godina predstaviće građevinsku mehanizaciju, kompjuterske softvere u građevinarstvu, veliki izbor mašina za industriju građevinskih materijala, bogat program građevinskih mašina, najsavremenije materijale i tehnologije u domenu gradnje koji prate svetske trendove neprestanog usavršavanja, razne alate.\nOčekuje se i veći broj izlagača sa programom za opremanje enterijera, keramikom i sanitarijama, kao i bogat izbor montažnih objekata uz značajne popuste…\nNa inicijativu Beogradskog sajma, u saradnji sa Privrednom komorom Republike Srpske, Privrednom komorom Srbije i Kantonalnom privrednom komorom Tuzle – ove godine posebna pažnja biće usmerena na afirmaciju mikro i malih preduzeća.\nOkrenut, pre svega, stručnoj publici i predstavnicima građevinskih kompanija i preduzeća koja gravitiraju ka toj privrednoj grani, manifestacija je indikator budućih kretanja u delatnostima građevinarstva, građevinskih materijala, kao i u razvoju i primeni novih tenologija.\nLiderski status u regionu i međunarodni karakter manifestacije potvrđuje veliki broj inostranih učesnika i posetilaca. Perspektivnost srpskog građevinarstva i najavljeni građevinski projekti od međunarodnog značaja, kao i projekti koji su trenutno u realizaciji, poput mreže puteva i “Beograda na vodi”, jasno ukazuju sadašnjim i budućim poslovnim partnerima da će ovogodišnji Sajam građevinarstva biti mesto konstruktivnih poslovnih susreta i dogovora različitih oblika poslovne saradnje među učesnicima.\nSvim učesnicima i poslovnim posetiocima 46. Sajma građevinarstva na raspolaganju je B2B poslovni portal, koji je sa ciljem umrežavanja uspešno implementiran poslednjih godina.\nPo uzoru na velike svetske sajmove, Beogradski sajam je uložio napore da biznis segment podigne na viši nivo i ponudi učesnicima sajma mogućnost da lakše i brže dođu do potencijalnih poslovnih partnera i pre samog događaja, štedeći vreme i energiju, tako što imaju mogućnost da unapred zakažu poslovne sastanke sa učesnicima sajma.\nSajamske akcije i pogodnosti su sastavni deo izlagačkog nastupa. Učesnici nastoje da izađu u susret posetiocima sajma i svojim klijentima odobravaće ekskluzivne sajamske pogodnosti i popuste od 5 do 30% na proizvode i usluge.\nSva unapređenja i kreativna energija uloženi su sa ciljem podsticaja privrede, povećanja izvoza domaćih i proizvoda iz regiona i osvajanja novih tržišta.\nProsečna ocena za ovaj članak: 5 / 5. Broj ocena: 1\nEtablirani partner u kreiranju savremene arhitekture – MilGips\nVaš miran dom u srcu grada – City Residence Vračar\nSTIM GRADNJA – Prevazići očekivanja


Počela kampanja za bezbednost saobraćaja "Vozi odmoran" - IndeksOnline.rs\nNaslovna srbija Beograd Počela kampanja za bezbednost saobraćaja “Vozi odmoran”\nPočela kampanja za bezbednost saobraćaja “Vozi odmoran”\nBEOGRAD – Agencija za bezbednost saobraćaja i MUP zajedno su pokrenuli kampanju “Vozi odmoran”, a v.d. direktor Agencije Duško Pešić je tom prilikom upozorio da u toku letnjih meseci strada najviše ljudi u saobraćajnim nezgodama.\n“Skoro jedna trećina poginulih su stradali u junu, julu i avgustu. U tim mesecima izdvajaju se dva problema – brzina i umor kod vozača”, rekao je Pešić.\nPoruke kampanje “Vozi odmoran” su da na svaka dva sata pravimo pauzu, da pauza traje najmanje 15 minuta, da se na put kreće onda kada smo naspavani i odmorni i da što češće konzumiramo tečnost, istakao je Pešić.\nDodao je da će granična policija deliti petojezične liflete sa savetima za bezbednu vožnju kao i liflete sa informacijama o pojačanim aktivnostima policije i prisustvu policije na odmorištima.\nTakođe, svi koji ulaze u Srbiju, od Telekoma će dobijati poruke sa savetima za bezbednu vožnju a na portalima Puteva Srbije već se nalaze poruke kampanje “Vozi odmoran”.\nMinistar unutrašnjih poslova Aleksandar Vulin, na početku zajedničke kampanje MUP-a i Agencije za bezbednost saobraćaja, apelovao je na sve učesnike u saobraćaju da poštuju propise i voze odmorni, jer je bezbednost u saobraćaju briga svakog od nas.\n“U životu ne možemo da utičemo na sve što nam se može desiti, ali u saobraćaju možemo da utičemo gotovo na sve. Vozite odmorni, vežite pojas, prilagodite brzinu uslovima puta, nemojte konzumirati alkohol, lekove, nipošto nemojte uzimati bilo kakve narkotike, bezbednost će biti bolja i svi ćemo biti zadovoljniji”, rekao je Vulin, saopštila je ABS.\nPrethodni tekstSlovenija: Delta soj sada dominantan\nSledeći tekstĐukanović: Srbija nije nikada prihvatila crnogorsku nezavisnost, SPC kao klerikalni fašizam


Argentinska mornarica je ranije saopštila da je zabeležila nešto što "odgovara eksploziji" u blizini područja u južnom delu Atlantskog okeana u vreme kada je poslednji signal iz te zone 15. novembra uputila argentinska podmornica na svom putu od južne luke Ušuaja do obalskog grada Mar del Plata.\nOvo saopštenje argentinske mornarice navelo je porodice nekih članova posade da odustanu od nade za njihovim spasenjem, a zvaničnici mornarice i stručnjaci su zabrinuti da bi čak i ukoliko je podmornica netaknuta već samo potonula, njena ekipa mogla da ostane bez kiseonika, prenosi AP.\n"Nestanak i potraga za podmornicom 'San Huan' potresli su sve Argentince. Ovo je veoma težak trenutak za sve, ali očigledno, najviše za porodice 44 člana posade. Ovde sam da vam garantujem da ćemo nastaviti sa potragom, posebno sada kada imamo pomoć čitave međunarodne zajednice", rekao je Makri u svom prvom obraćanju povodom nestanka podmornice.\nViše od 12 aviona i brodova učestvuje u međunarodnoj potrazi na površini od 480.000 kilometara kvadratnih što je skoro kao površina Španije.\nArgentinska mornarica je danas saopštila da Rusija u pomoć šalje vazdušnu posadu u Antonovu, a brod u južnoj luci Komodoro Rivadavia se sprema da preveze američku podmornicu za spasavanje u oblast koja se pretražuje.\nU hram Svetog Dimitrija u Kosovskoj Mitrovici stigla ikona Presvete Bogorodice Portaitise 314


Sednica Skupštine grada Pančeva zakazana za 22. avgust\nsubota, 19. avgust 2017. 13:04h\nPredsednik Skupštine grada Pančeva sazvao je 13. sednicu Skupštine grada za utorak, 22. avgust, sa početkom u 10 časova.\nNaredna sednica Skupštine grada Pančeva biće održana 22. avgusta u 10 sati Pančevo.MOJKraj.rs/arhiva\nNa dnevnom redu će se, između ostalog, naći Predlog Odluke o maksimalnom broju zaposlenih u sistemu Lokalne samouprave grada Pančeva za ovu godinu, Izveštaj o izvršenju Odluke o budžetu grada Pančeva za period januar - jun i Predlog Strategije komunikacije.\nPred odbornicima će se takođe naći i finansijski izveštaji i izveštaji o radu javnih i javno-komunalnih preduzeća za prošlu godinu, ali i planovi rada ustanova kulture za narednu godinu.\nMeđu kadrovskim tačkama na sednici Skupštine naći će se predlozi o razrešenju dosadašnjeg direktora Zorana Albanijanića s mesta direktora Centra za socijalni rad u Pančevu, i predlog o imenovanju v.d. direktora ove Ustanove, Sanje Patalov Stojadinović, diplomirane socijalne radnice, zaposlene u ovoj Ustanovi.\nKompletan dnevni red i materijale možete pročitati i na sajtu Grada Pančeva.


Kijev izdao „Crnu knjigu Kremlja“ da bi prikrio vlastite zločine - 22.02.2015, Sputnik Srbija\nPovodom godišnjice Evromajdana, kijevske vlasti su izdale „Crnu knjigu Kremlja” o, kako tvrde, ratu Rusije protiv Ukrajine. U knjizi je, između ostalog, navedeno... 22.02.2015, Sputnik Srbija\npolitika, vesti, rusija, evropa, svet, ukrajina, donbas, crna knjiga\n19:50 22.02.2015 (Osveženo: 16:19 05.10.2015)\n© SputnikSituacija u Donjecku\nPovodom godišnjice Evromajdana, kijevske vlasti su izdale „Crnu knjigu Kremlja” o, kako tvrde, ratu Rusije protiv Ukrajine. U knjizi je, između ostalog, navedeno da je u ratu uništeno oko 20 odsto ekonomskog potencijala zemlje, a da svaki dan takozvane „antiterorističke operacije” u Donbasu Ukrajinu košta 3,5 miliona dolara.lara.\nČlan Saveta za međunacionalne odnose pri kabinetu ruskog predsednika, Bogdan Bespaljko, smatra da je „Crna knjiga“ odgovor na moskovsku „Belu knjigu“, u kojoj se sakupljaju svedočenja o zločinima kijevskih vlasti. U razgovoru za Sputnjik Bespaljko navodi da je reč je o pokušaju Kijeva da prikrije vlastite zločine protiv svojih građana.\n„Ko viče – držite lopova?“ Da bi skrenula pažnju sa vlastitih zločina protiv svojih građana u Donbasu i drugim regionima zemlje, vlast organizuje stvaranje licemerne crne knjige o navodnim zločinima i navodnoj ruskoj agresiji. Razlog je želja da se sakriju zločini koji su izvršeni, a koje niko ne planira da istraži: to je i ubistvo stotinu demonstranata na Majdanu, što po priznanju Ketrin Ešton nije nimalo koristilo Janukovičevim ljudima i samom Janukoviču, već je najverovatnije organizovao neko iz opozicije koja je kasnije došla na vlast. To je i spaljivanje živih ljudi u Odesi, to je i ubistvo ljudi u Marijupolju“, smatra ruski stručnjak.\nBespaljko navodi da se, od podataka navedenih u knjizi, jedino slaže sa onima koji govore o ekonomskim posledicama rata u Ukrajini. Ta zemlja je, po njegovom mišljenju, mogla da se ekonomski razvija samo uz dobre odnose sa Rusijom. Kako dodaje, ekonomija Ukrajine je krenula nizbrdo čim su se veze prekinule, a Moskva prestala da daje kredite.\n„Evropa ništa ne kompenzuje Ukrajini. Sporazum o asocijaciji sa Evropskom unijom takođe nije ništa doneo Kijevu: u Evropi ovu robu niko ne čeka zato što je to suvišni konkurent. Soroš je ispravno rekao da Ukrajini treba od 20 do 40 milijardi dolara godišnje kako bi kompenzovala gubitke one zarade koju je zemlja dobijala od prodaje robe na tržištima Rusije i zemalja Zajednice nezavisnih država“, objašnjava on.\n„Hvala Ukrajini što smo beskućnici“\n21 Februar 2015, 16:47\nVlastima u Kijevu je očigledno teško da priznaju činjenicu da ukrajinska armija, iako ima prednost po svim parametrima, trpi poraz od bivših rudara i poljoprivrednika Donbasa, pri čemu su Luganska i Donjecka oblast davale do 15 odsto ukupnog bruto proizvoda Ukrajine. Nema objašnjenja ni zašto štrajkuju fabrike na zapadu zemlje, ni za inflaciju od 200 odsto“, kaže Bespaljko i zaključuje:\n„Sve je to rezultat državnog prevrata, a ne navodne vojne agresije Rusije.“\nPrema podacima s početka februara, ukrajinski konflikt odneo je 5000 života, a oko milion ljudi je izbeglo, mahom u Rusiju.


Muharem Svarća protiv Agima Aljiua - Kosovo 2.0\nMuharem Svarća protiv Agima Aljiua\nPiše Ngadhnjim Avdyli - 16.11.2017\nStari rivali ponovo u trci za Uroševac.\nNa lokalnim izborima održanim 22. oktobra, Agim Aljiu iz Demokratske partije Kosova (PDK) osvojio je 39,2 odsto glasova u Opštini Uroševac, a odmah posle njega, po rezultatu, dolazi Muharem Svarća iz Demokratske lige Kosova (LDK) sa osvojenih 31,3 procenta.\nOvakav ishod znači da će biti suprotstavljeni u drugom krugu glasanja koji će se održati 19. novembra, što je ponavljanje drugoga kruga iz 2013. Aljiu je tada ušao u drugi krug i kao kandidat za koga se najviše glasalo u prvom krugu, ali je Svarća formirao koaliciju sa Alijansom za budućnost Kosova (AAK) i uspeo da izokola pobedi u trci za upravljanje Uroševcem u narednih četiri godina.\nNjihovi programi su umnogome slični, kao što je projekat za subvencionisanje poslovnih interesa.\nSvarća je uposlio istu taktiku formiranja koalicije ovaj put, samo što je sada to učinjeno sa Novom alijansom za Kosovo (AKR). Njegov suparnik Agim Aljiu nije zvanično obznanio nikakve koalicije, međutim, predsednik Aškalijske partije za integraciju (PAI), Danuš Ademi, javno je izrazio svoju podršku.\nPredizborna kampanja je sadržala grube reči s obeju strana. Aljiu je optužio aktuelnoga gradonačelnika za lošu upravu i nepotizam. Svarća, s druge strane, često je optuživao Aljiua da je suvišan kandidat koji se takmiči samo zbog pritiska svoje partije, pa je i izjavio da će raditi na sprečavanju da PDK osvoji vlast u Uroševcu.\nSvarćina kampanja se zasniva na onome što on proceni da je dobro odrađen posao koji je obavio u svom mandatu. Jedna od tačaka koju je stalno ponavljao jeste ‘istrebljivanje organizovanog kriminala u lokalnoj samoupravi’, misleći na PDK. Obećao je da će obezbediti sredstva od centralnih vlasti i stranih donatora za ulaganje u infrastrukturu i reformisanje opštinske uprave.\nIako je mnogo puta kazao da njegova samouprava nikada nije bila upletena u skandale, Svarća je optuživan da je nagrađivao svoje bliske saradnike tenderima u više navrata u proteklih četiri godina.\nNjegov stric je uključen u nekoliko slučajeva, gde je, u jednom slučaju, navodno, dodeljen tender ne korumpiran način i druga dva slučaja u kojima se pominje lokalni biznismen Ismet Kamenica po pitanju fizičkih napada i zahteva za isplatu sredstava u zamenu za izdavanje građevinske dozvole.\nS druge strane, Svarća je stalno optuživao Agima Aljiua iz PDK-a za manipulisanje glasovima u prvom krugu izbora, tvrdeći da su glasovi kupljeni pogotovu od Roma, Aškalija i Egipćana.\nGeneralno gledano, oba kandidata su veći deo svoje kampanje usmerili na međusobne napade, umesto na pronalazak rešenja problema koji pogađaju građane. Njihovi programi su umnogome slični, kao što je projekat za subvencionisanje poslovnih interesa.\nSvarćin program se zasniva na ekonomskom razvoju. On je stalno naglašavao da je ukupni broj biznisa registrovanih u Opštini Uroševac udvostručen za vreme njegove uprave. Rekao je da će nastaviti da razvija aktuelni projekat subvencionisanja poljoprivrednih biznisa, dodajući da je 600.000 evra predviđeno za ovaj projekat.\nMeđutim, nije dao konkretne brojke kada je reč o tome koliko novih radnih mesta je otvoreno, da li će ove subvencije biti ponuđene u celom njegovom mandatu ili kakav će efekat imati na novo zapošljavanje.\nSvarća je pripisao ekonomski razvoj i povećanje broja biznisa dobrom upravljanju javnim sredstvima. Štaviše, obećao je da, ako pobedi, planira da ekonomski razvoj usredsredi na male porodične biznise dajući istima subvencije.\nS druge strane, Aljiu je istakao da je bitno da dobije još jedan mandat u Uroševcu kako bi nastavio “dobru saradnju između poslovnog sveta i gradske uprave”. Obećao je da će napraviti fond za zapošljavanje radi pružanja pomoći poslovnoj zajednici, ali nije govorio o brojkama kada je u pitanju ovaj fond.\nSubvencije su bitan deo Aljiuovog plana. On je obećao da će ponuditi finansijsku pomoć biznisima iz opštinskog budžeta, kao i da će subvencionisati poslovne interese. Prema njegovom mišljenju, opština će igrati važnu ulogu u kreiranju uslova u kojima će se banke takmičiti u davanju zajmova, od čega će biznisi imati koristi.\nOvaj čovek iz PDK-a je obećao da će izgraditi memorijalni park u planinama sela Jezerca, jer veruje da će to pozitivno uticati na turističku industriju, ali nije govorio o detaljima, kao što su troškovi nužni za ovakav poduhvat.\nU ovoj predizbornoj kampanji, Svarća je stalno pominjao da je uspeo da obezbedi sredstva za niz infrastrukturnih projekata, gde je Ministarstvo za infrastrukturu uložilo više od 20 miliona evra u njegove projekte. On je naglasio da će na ovaj način nastaviti da radi na unapređenju gradske infrastrukture.\nJedan od najvećih projekata Opštine Uroševac je izgradnja trga ispred opštinskih prostorija. Svarća je kazao da je izgradnja skoro gotova, dodajući da su odlaganja uzrokovana zahtevima za kvalitetnije radove.\nObećao je da će izgraditi gradski stadion sa sredstvima u iznosu od 10 miliona evra, kao i da će ulagati u unapređenje kanalizacionog sistema, asfaltiranje puteva i izgradnju škola.\nOd 45 sela koja su deo ove opštine, 31 selo je pogođeno problemima u vezi sa kanalizacijom i snabdevanjem pitke vode. Svarća za cilj ima da reši ovaj problem izgradnjom bunara u uroševačkim selima.\nU neka sela su od 2011. uložena sredstva za regulisanje vodosnabdevanja, ali ovaj posao još nije završen. Svarća je rekao da će nastaviti da ulaže, ali nije dao detalje, izjavljujući da će problem kanalizacije biti rešen izgradnjom postrojenja za sakupljanje otpadnih voda preko projekta saradnje sa Svetskom bankom.\nPominjao je i planove investiranja u puteve u 15 sela, asfaltiranje puteva Brahim Ademi i Driton Isljami u gradu, kao i puta koji povezuje Uroševac sa Vitinom, planove izgradnje podzemne pešačke zone u selu Varoš, kao i druge projekte koje želi da realizuje u sufinansiranju sa Ministarstvom za infrastrukturu.\nS druge strane, Aljiu je svoje ideje o infrastrukturnim investicijama usredsredio na plan pod nazivom ‘Ujedinjenje grada’, koji planira da sprovede u tri faze.\nKao deo ovog plana, on ima za cilj da nastavi izgradnju podzemne pešačke zone u Ulici Ahmeta Kaćikua, kao i da izgradi nadzemni prolaz za pešake iznad železničke pruge. Planira i da izgradi podzemni pešački prolaz koji bi povezao dva dela grada. Aljiu se nada da će moći da iz opštinskog budžeta finansira tri projektne faze.\nAljiu planira i da investira u kanalizacionu infrastrukturu i sisteme vodosnabdevanja. Obećao je da će obezbediti pristup svakom selu. Međutim, nije dao dodatne detalje o troškovima i vremenskim okvirima.\nSvarća je opisao Aljiuov predloženi plan za izgradnju podzemnog prolaza kao puko predizborno obećanje, izjavljujući da je železnica u vlasništvu Ministarstva za infrastrukturu, zbog čega je nemoguće da opštinski organi sprovode tamo svoje projekte. Zatim je rekao da će studija izvodljivosti morati da se sprovede pre implementacije projekta.\nZdravstvena zaštita i obrazovanje\nJedno od najvećih obećanja aktuenoga gradonačelnika jeste da će izgraditi gradsku bolnicu, što je projekat koji je Aljiu inicirao dok je bio na čelu opštine.\nSvarća je rekao da ovaj projekat nije sproveden zbog namernih političkih odlaganja. Naglasio je da je opština ispunila svoje obaveze, dok je krivicu svalio na Ministarstvo zdravlja i PDK.\nUprkos optužbama Svarće, u vreme kada je izgradnja bolnice bila u početnoj fazi, Ismet Rahmani iz LDK-a je bio ministar zdravlja. Iako je ministarstvo anuliralo tender više puta, tender je u martu ove godine konačno dodeljen trima firmama. Uprkos tome, i iako je opština obezbedila sredstva, izgradnja tek treba da počne.\nAgim Aljiu obećava i da će izgraditi bolnicu u sledećem mandatu i planira da izgradi Dijagnostički centar koji bi nudio rentgenske i usluge pregleda koje, prema Aljiuovim rečima, trenutno nedostaju u Centrima za porodičnu medicinu (CPM).\nAljiu obećava da će investirati u infrastrukturu CPM-a, kao i da će im obezbediti neophodnu opremu. Štaviše, on obećava da će izgraditi nove CPM-ove, ali nije govorio o lokacijama. Aljiu je, takođe, obećao seljanima koji ne žive u blizini CPM-ova da će ih lekari posećivati u njihovim kućama.\nObojica kandidata su ponudila opcije za rešavanje problema koji pogađaju građane. Međutim, iako su predložili svoje projekte, nijedan od njih dvojice nije dao dodatne detalje po pitanju troškova, vremenskih okvira ili načina na koje će ovi projekti poboljšati živote građana.\nKada je reč o obrazovnom sektoru, obojica kandidata su obećala da će Školu ‘Đon Sereci’ premestiti na drugu lokaciju, imajući u vidu da je to škola sa najvećim brojem učenika u Uroševcu.\nSvarća je obećao da će nastaviti da distribuira obroke učenicima od prvog do petog razreda, i rekao je da razmatra da ovu praksu proširi do devetog razreda. Takođe planira da subvencioniše troškove hrane i putne troškove za nastavno osoblje, kao i da im plaća tri cele plate nakon što odu u penziju.\nSvarća je obećao da će izgraditi Srednju školu ‘Šaban Šabani’, kao i druge školske objekte, rekavši da je opština napravila prostor za izgradnju.\nPrioritet Aljiua, s druge strane, jeste formiranje saveta za identifikaciju profesija, kako bi u stručnim školama, na osnovu ovih nalaza, nove alternative mogle da budu ponuđene. Prema njegovim rečima, ovome bi trebalo da prethodi depolitizovanje prosvetnog sistema, gde bi trebalo formirati roditeljske savete koji bi imenovali direktore škola.\nAljiu obećava da će osnovati posebni fond koji će biti posvećen čišćenju škola. Obećao je i da će izgraditi novu školu, digitalizovati školske dnevnike i povećati stepen bezbednosti u školama.\nSve je sada u rukama građana Uroševca koji će 19. novembra birati svog sledećeg gradonačelnika. Obojica kandidata su imala prilike da upravljaju jednim od ekonomski najrazvijenijih gradova na Kosovu i ponudili su opcije za rešavanje pitanja koja pogađaju građane. Međutim, iako su predložili svoje projekte, nijedan od njih dvojice nije dao dodatne detalje po pitanju troškova, vremenskih okvira ili načina na koje će ovi projekti poboljšati živote građana.


Naslovna » Izlasci » Festivali » Šesti Beogradski tango susret od 15. do 20. aprila\nAh Neša 1. april 2015. Festivali Postavite komentar\nPomenuti programi su namenjeni publici svih generacija. Zainteresovani građani moći će da prisustvuju velikom javnom tango času koji će voditi zvezde argentinskog tanga: Ivan Terazas i Sara Grdan, 16. aprila od 20.00.\nTanguango orkestar Instituta Tango Natural, uz specijalnog gosta Marka Koghlana, koji već godinama peva u najpoznatijim dvoranama Buenos Airesa, za publiku će prirediti koncert u petak, 17. aprila od 21.00.\nPrvi put ove godine program festivala prilagođen je i najmlađima – oni će moći da prisustvuju nastupu devojčica koje već dve godine pohađaju Baletango plesni program ITN-a, ali i da učestvuju u času Baletango plesa za decu, u subota 18. aprila od 20.00.\nBeogradski tango susret – Ariadna Naveira i Fernanfo Sanchez\nTango maraton, radionice, milonge…\nOčekuje se da će Beogradski tango susret doprineti rastu već nadaleko poznate domaće tango zajednice koja svojom brojnošću i kvalitetom parira tango zajednicama najvećih svetskih gradova. (danubeogradu.rs)\nTagovibeogradski tango susret dub festivali izlasci mikser house skc teatar 78 vesti\nPrethodni Bioskopi: DUFF – Dežurna neugledna drugarica\nSledeći Mini BG vesti: Aprilski susreti, modne revije, klasika…


Grad Mostar učestvuje u realizaciji projekta “Dijalog za budućnost” koji zajednički implementiraju UNDP, UNICEF i UNESCO u partnerstvu sa Predsjedništvom Bosne i Hercegovine. Projekat „Dijalog za budućnost” se finansira sredstvima Ureda Ujedinjenih nacija za podršku izgradnji mira / Fonda za izgradnju mira (PBF).\nSa neformalno organizovanom LDP održane su 3 trening/obuke i 3 radna sastanka. Na trećem sastanku kako je to projektno planirano, rad lokalne dijaloške platforme - LDP je formalizovana i ista je imenovana od strane Grada. Također je prezentiran i usvojen predloženi „Okvir za djelovanje lokalne dijaloške platforme“ dokument o saradnji i budućim planovima rada LDP na području Grada Mostara.


PODIJELI TERET: Elektroprivreda nastavlja akciju, dug u ratama od 20 eura bez kamate – Volim Podgoricu\nHome / NOVOSTI / Ekonomija / PODIJELI TERET: Elektroprivreda nastavlja akciju, dug u ratama od 20 eura bez kamate\nAkcija Podijeli teret se nastavlja\nU septembru ističu prvi dvogodišnji protokoli potpisani u akciji ‘Podijelimo teret’ koju je EPCG pokrenula 2013. godine. Imajući u vidu veliko interesovanje domaćinstava i pozitivne efekte koje je ova akcija imala kako po EPCG, tako i potrošače, donijeta je odluka da se akcija nastavi.\nU tom smislu, svi potrošači koji su u septembru tj. oktobru 2013. godine potpisali porotokole o izmirenju duga u 25 fiksnih mjesečnih rata od po 20 eura, a ukoliko su isti do kraja poštovali, moći će nakon raskida starog, da potpišu novi protokol, za otplatu duga u narednih 25 mjeseci u fiksnim ratama od 20 eura, bez obzira na iznos duga. Potrošači treba da se jave u lokalne jedinice snabdijevanja, gdje će dobiti sve potrebne informacije i potpisati nove protokole. Potrošači čiji ugovori ističu u septembru, treba da se jave u toku septembra, dok potrošači kojima ugovori ističu u oktobru, treba da se jave tokom oktobra. Potrošači koji su ugovore sklopili tokom ljeta 2014. u okviru drugog dijela akcije, svoje ugovore obnoviće 2016. godine, i na njih se ova akcija ne odnosi.\nElektroprivreda je odlučila da pruži još jednu priliku svim domaćinstvima koja imaju dug da se priključe akciji PODIJELIMO TERET 3, na način što će platiti tri poslednje fakture (majsku, junsku i julsku ukoliko se akciji priključe do 10. septembra uz obavezno plaćanje avgustovske fakture do 30. septembra, odnosno majsku, junsku, julsku i avgustovsku ukoliko se za potpisivanje jave nakon 10. septembra). Ukoliko je potrošač tokom juna, jula, avgusta i /ili septembra imao odredjenih uplata, one će mu biti priznate i dovoljno je da prilikom sklapanja Protokola uplati razliku izmedju fakturisanog i plaćenog iznosa za poslednja tri mjeseca.\nPrva rata u iznosu od 20,00€ se ne plaća u mjesecu sklapanja Sporazuma, već otplata rata počinje od narednog mjeseca (za one koji sklope protokole u septembru od oktobra, odnosno za one koji sklope ugovore u oktobru od novembra). To znači da potrošač koji sklopi novi Protokol u septembru, ima obavezu da plati avgustovski račun do kraja septembra, a prvu ratu od 20 eura i septembarski račun do kraja oktobra. Ukoliko potrošač ne ispoštuje ovu dinamiku, Sporazum se raskida. Isto važi i za potrošače koji novi protokol potpišu u oktobru: oni do kraja oktobra moraju platiti septembarski račun, a do kraja novembra prvu ratu od 20 eura i oktobarski račun.\nPotrošači koji imaju standardni protokol, isti mogu reprogramirati i priključiti se akciji Podijelimo teret. Akciji se mogu priključiti i potrošači koji su trenutno isključeni sa mreže, pod uslovom da plate tri poslednje fakture i priključnu taksu od 10 eura.


Pravovremena podrška Ministarstva pčelarima u kriznoj situaciji: Nabavljena kvalitetna prihrana za pčele – Portal RTPV\nNaslovna / Vijesti / Ekonomija / Pravovremena podrška Ministarstva pčelarima u kriznoj situaciji: Nabavljena kvalitetna prihrana za pčele\nRTPV 4. Avgusta 2020.\tEkonomija Ostavite komentar 105 pregledi\nMinistarstvo poljoprivrede i ruralnog razvoja obezbijedilo je 77 hiljada eura za nabavku kvalitetne prihrane za pčele, kako bi se pomoglo crnogorskim pčelarima da održe pčelinja društva ugrožena lošom pčelinjom pašom usljed nepovoljnih vremenskim uslova.\nPravovremenom reakcijom Saveza pčelarskih organizacija koji je uputio inicijativu prema Ministarstvu i brzom uplatom potrebnih sredstava, nabavljene su potrebne količine kvalitetne prihrane za pčele.\nIz Saveza pčelarskih organizacija informisali su Ministarstvo da zbog nepovoljnih vremenskih prilika, usljed nedovoljne pčelinje paše, u ovoj pčelarskoj sezoni došlo je do pada u proizvodnji meda, što bi dovelo do ozbiljnih posljedica po zdravlje i opstanak pčelinjih zajednica. To bi, takođe, direktno uticalo i na ukupnu proizvodnju meda i drugih pčelinjih proizvoda u narednoj godini.\nDodatnom prihranom koja je obezbijeđena kroz nabavku šećera, u ovom momentu kada su pčelinje rezerve na minimumu, pčelinje zajednice moći će da se adekvatno spreme za bezbijedno i kvalitetno izimljavanje, a time i proizvodnju u narednoj godini.\nU cilju prevazilaženja nastale situacije dogovoreno je da se pčelarima pomogne u nabavci i podjeli šećera. Osim sume koju je uplatilo Ministarstvo, u nabavci prihrane učestvovao je i Savez sa 7. 996,00 eura, što je ukupno blizu 85.000 eura opredijeljenih za podršku crnogorskim pčelarima. Podrška će se realizovati sredstvima u okviru Programa podrške razvoju pčelarstva koji je dio Agrobudžeta za 2020.\nShodno preporuci Upravnog odbora Saveza, prioritet podrške biće usmjeren ka južnom regionu Crne Gore, gdje će pčelari dobiti četiri kilograma po pčelinjem društvu. Za sjeverni i centralni region podrška će iznositi dva kilograma po košnici.\nPrema procjeni potreba, ukupnom podrškom biće obuhvaćeno 2.400 pčelara, koji će dobiti količine šećera za prihranu oko 78.000 pčelinjih društva.\nSvjesni izazova sa kojima se susreću pčelari, njihovog rada, uloge i značaja sektora pčelarstva u poljoprivredi, kao i važnosti očuvanja pčela kao prirodnih oprašivača, Vlada Crne Gore je i u vrijeme izazova uslovljenih pandemijom COVID 19 uspjela da obezbijedi potrebna sredstva za podršku pčelarima.\nPredhodno Покрет за Пљевља: Олуја\nSledeće Danas 60 novopozitivnih slučajeva infekcije koronavirusa


#CHECKIN2016 - Jelena Nikolić: Primenom informacionih tehnologija, hotelijerstvo doživljava ekspanziju u svom poslovanju : Nadlanu.com\n#CHECKIN2016 - Jelena Nikolić: Primenom informacionih tehnologija, hotelijerstvo doživljava ekspanziju u svom poslovanju\nObjavljeno 21. okt 2016. / 13:33:24\nNa panelu "Istine i zablude u hotelijerskoj matematici: Da li povećan broj dolazaka znači i veći ADR" učestvovaće i Jelena Nikolić, IN Hotel Beograd.\n- Pojavom interneta i on-line kanala hoteli su bili prinuđeni da pristupe jednom novom kanalu distribucije. Izazov je bio za sve hotele kako da se najbolje pozicioniraju na sajtu. Primenom informacionih tehnologija, hotelijerstvo doživljava ekspanziju u svom poslovanju, kroz dostupnost internet stranice hotela, mogućnost on-line rezervisanja smeštaja. Rezervisanje smeštaja moguće je uraditi putem različitih sistema kako rezervacionih tako i distributivnih .\n- Poslovanje hotelskih preduzeća je kompleksan proces i neophodna je primena savremenih informacionih sistema,\n- Hotelima koji posluju u okviru franšize svakako je lakše da se prilagođavaju promenama i novim trendovima iz jednostavnog razloga što davaoci franšize u najvećem broju slučajeva obezbeđuju obuku za sve nivoe učesnika u franšizi, odnosno za primaoca franšize, menadžere hotela i osoblje. Primalac franšize tako uči o svim aspektima franšizne operacije koja između ostalog obuhvatai nove trendove u poslovanju hotela, reklamu, promociju, marketing.\n- Primena savremene informaciono komunikacione tehnologije u turizmu podrazumeva korišćenje Interneta, GDS-a i elektronskog (on-line) poslovanja u svakodnevnim operacijama. Postoje mnoge prednosti koje imaju proizvođači i prodavci usluga u turizmu od ovih tehnologija koje su dovele do promene načina poslovanja preduzeća i olakšale saradnju sa drugim subjektima turističke privrede. Ključne promene u distribuciji na turističkom tržištu su posledica sve veće primene elektronskog poslovanja, i u budućnosti se očekuje isti trend. Primena robota u hotelijerstvu je trenutno samo u pojedinim hotelima realnost i praktično se svi roboti koji koriste tretiraju kao pilot projekti. Ubrzano se radi na široj primeni robota u različitim segmentima hotelskog poslovanja.


Savićević: Žao mi je Zvezde, ali bilo je nagoveštaja o eliminaciji iz Evrope - Domaći fudbal, Fudbal, Top News\nSavićević: Žao mi je Zvezde, ali bilo je nagoveštaja o eliminaciji iz Evrope\nSite Default 11.06.2014., 12:40\nPredsednik fudbalskog saveza Crne Gore i legenda FK Crvena zvezda, Dejan Savićević izjavio je da mu je jako žao što je UEFA suspendovala crveno-bele iz evropskih takmičenja. On je ocenio da se takav scenario mogao naslutiti.\nBivši reprezentativac Jugoslavije koji je slavu stekao braneći crveno-beli dres beogradskog tima sa kojim je 1991. godine stigao do Kupa evropskih šampiona, nije zadovoljan odlukom UEFA po kojoj se Zvezdi zabranjuje izlazak na evro-scenu.\n„Žao mi je Crvene zvezde, i kao bivšem igraču ovog kluba i kao čoveku koji voli i navija za crveno-beli klub. Bilo je nagoveštaja da će se Zvezda naći na dnevnom redu. Ljudi iz Niona su nekoliko puta posetili „Marakanu“, i sasvim dobro su znali situaciju“, rekao je Savićević za list „Sport“.\nCrvena zvezda će odluku o suspenziji iz evropskih takmičenja verovatno pokušati da pobije žalbom na Tribunalu za sportsku arbitražu u Lozani. Ipak, gotovo bi bilo ravno presedanu kada bi sud doneo drugačiju odluku od prvobitne.\nDejan SavićevićFK Crvena zvezda\nPrethodna vest Zovite mu hitnu pomoć – simuliranje ‘za zatvor’ (VIDEO)\nSledeća vest Ništa od Barse i Junajteda, Miler i Lam verni Bajernu\nZovite mu hitnu pomoć – simuliranje ‘za zatvor’ (VIDEO)\nNišta od Barse i Junajteda, Miler i Lam verni Bajernu


Ekonomija – Страна 6 – GMinfo\n„Investitor je obajvio da izgradnja Shop Parka u Gornjem Milanovcu počinje krajem januara“, kazao je za naš portal predsednik opštine Dejan Kovačević. – Mi smo krajem decembra sa njima održali sastanak. U prošloj godini oni…\nProdavci tokom prve dve godine pokušavaju da izbegnu zamenu proizvoda za ispravan Trgovci su dužni da zamene svaki elektronski uređaj ukoliko kupac ne želi popravku. Oni ne bi smeli da obmanjuju potrošače i koriste nedovoljnu…\nI dok Beograd i drugi gradovi Srbije ruše rekorde u zagađenosti vazduha, a državni vrh pokušava da smiri tenzije tvrdeći da nije ništa veća nego ranijih godina, bode oči to što su sve vlaste u…\nOdržan prvi sastanak Privrednog saveta opštine G. Milanovac\nPrivredni savet opštine Gornji Milanovac održao je prvi sastanak kojim je predsedavao gospodin Dragoljub Vukadinović. Članovi Saveta najpre su usvojili Pravilnik o radu, a zatim utvrdili prioritete za naredni period. Jedna od najvažnijih stavki bila…\nMineco Grupa ispunila planove – Rudnik na Rudniku ostvario poseban uspeh\nBritanska kompanija Mineco Group, jedan od najvećih investitora u rudarstvu u Srbiji i regionu Zapadnog Balkana, izrazila je zadovoljstvo rezultatima postignutim u 2019. godini, s obzirom na to da je ispunila investicione planove i da…\nOd juče poreznici paušalcima šalju rešenja po novim propisima i prvi put ona nisu na papiru. Uz nove šifre delatnosti, osnovice i olakšice, nadležni kažu da će neko dobiti veće, a neko manje zaduženje, a…\nPIO trenutno sprovodi 23.000 obustave od penzija na osnovu rešenja izvršitelja\nPenzijsko invalidski fond (PIO) trenutno sprovodi 23.000 obustave penzija na osnovu rešenja izvršitelja, najviše za dugovanja penzionera za struju, komunalije i telefon, pišu Novosti. U Fondu nagašavaju da je reč o broju obustava a ne…\nNacionalna služba za zapošljavanje Srbije i projekat nemačke organizacije GIZ „Triple Win“ ove godine raspisuje tri konkursa za posao medicinskih sestara i tehničara, opšteg i pedijatrijskog smera u Nemačkoj, saopštio je danas GIZ. Prijave za…\nPranjanska MK „Rudnik“ na licitaciji\nObjekti Modne konfekcije „Rudnik“, u Pranjanima za mesec dana biće ponudjeni na prodaju sistemom javne licitacije. Agencija za licenciranje stečajnih upravnika, objavila je da je za 14. februar najavljena prodaja objekata bivše pranjanske konfekcije, koja…\nMetalac Fad: Ispod plana ali i dalje trend rasta\nNakon prvih deset uspešnih meseci u 2019. sa realizacijom iznad planirane, podbačaj u poslednja dva meseca prethodne godine uticao je na procenu Metalac FAD-a da će 2019. godinu završiti realizacijom od oko 3,4 miliona eura,…


Kako da znam koliko ću poreza i doprinosa plaćati državi kao preduzetnik paušalac - kriterijumi i elementi za obračun poreske obaveze - Moja Firma\nPOČETNA Baza znanja Knjigovodstvo Kako da znam koliko ću poreza i doprinosa plaćati državi kao preduzetnik paušalac – kriterijumi i elementi za obračun poreske obaveze\nPreduzetnici paušalci su kategorija obveznika koja je oslobođena obaveze vođenja poslovnih knjiga (osim knjige ostvarenog prometa – KPO) i kojoj Poreska uprava na osnovu podnetog Zahteva za paušalno oporezivanje rešenjem određuje iznos poreza na dohodak i iznos socijalnih doprinosa koje svakog meseca treba platiti.\nGotovo svaki preduzetnik koji želi da podnese zahtev za paušalno oporezivanje ima dva pitanja:\nda li će mu Poreska uprava uvažiti zahtev i odobriti paušalno oporezivanje, i\nkoliko će iznositi mesečna obaveza za paušalno utvrđeni porez i socijalne doprinose.\nOdgovor na prvo pitanje leži u spisku uslova koje treba ispuniti, a poslednju reč ima vaš referent u Poreskoj upravi, koji će vas najtačnije informisati – imate li pravo na paušal ili ne. Na ovu temu pisaćemo uskoro, a ovom tekstu govorimo o visini poreske obaveze.\nPre svega valja objasniti šta to paušalac plaća po rešenju koje mu Poreska uprava izda – a plaća sledeće:\nporez na prihode od samostalne delatnosti – 10%, i\ndoprinos za penziono i invalidsko osiguranje – 26%,\ndoprinos na zdravstveno osiguranje – 10,3%,\ndoprinos za slučaj nezaposlenosti – 1,5%.\nIznos dažbina koje treba platiti dobija se kada se ove stope primene na poresku osnovicu i tako dobijeni iznosi saberu. Visinu obaveze obračunaće vam Poreska uprava u Rešenju koje će vam izdati.\nAko želite da predvidite svoju obavezu pre nego što dobijete rešenje, treba da odredite poresku osnovicu, koja nam je za sada nepoznata u ovoj jednačini.\nPoreska osnovica je paušalno određeni prihod preduzetnika odnosno iznos koji Poreska uprava procenjuje da ćete, s obzirom na lokaciju i delatnost zaraditi.\nDa bi odredila vaš paušalni prihod Poreska uprava će krenuti od opšte veličine – prosečne mesečne zarade – koja važi za zemlju ili opštinu ili grad. Zatim će je korigovati tako da više odgovara zaradi u grupi delatnosti kojoj pripadate, a na kraju će je prilagoditi odlikama vašeg biznisa.\nDakle, prva veličina od koje se polazi je prosečna mesečna zarada po zaposlenom ostvarena u Republici u godini koja prethodi godini za koju se utvrđuje porez (u daljem tekstu skraćeno prosečna mesečna zarada). U određenim slučajevima, koristi se i prosek na teritoriji opštine, grada ili čak i samo užih gradskih opština (kada je u pitanju Grad Beograd).\nZatim se prema delatnosti preduzetnik razvrstava u jednu od 7 grupa. Za svaku grupu određuje se polazna osnovica kao procenat od prosečne zarade. Recimo, za prvu grupu polazna osnovica je 25% od prosečne zarade, a za četvrtu 140%.\nSpisak grupa i pripadajućih delatnosti možete pogledati ovde.\nOvako određena polazna osnovica zatim se koriguje naviše ili naniže, na bazi niza elemenata, koji treba da uvaže specifičnosti vašeg poslovanja – da li radite u “bogatoj” ili “siromašnijoj” opštini, da li se nalazite na atraktivnoj ili manje atraktivnoj lokaciji, koliko imate zaposlenih itd. Spisak faktora (elemenata) i način na koji utiču na veličinu paušalnog prihoda možete pogledati ovde.\nNa kraju ovog obračuna Poreska uprava dobija procenu vašeg prihoda koji će biti osnovica za oporezivanje. Na ovu veličinu primeniće se stope za porez i socijalne doprinose koje smo naveli na početku teksta.\nKao što vidite, postupak obračuna je kompleksan, što donekle umanjuje mogućnost predviđanja cifre koju ćete ugledati u vašem Rešenju, nakon što ga primite.\nUvek ostaje mogućnost da se raspitate kod kolega paušalaca sa iste opštine, koji se bave sličnom delatnošću o iznosu dažbina koje oni plaćaju. Ili da zamolite referenta u Poreskoj upravi da vam da informaciju o visini poreza i doprinosa koju možete očekivati.\nPoslednja izmena dana\t10. oktobra 2015. u 17:47\nŠta je preduzetnik paušalac, kategorija uz koju se često (pogrešno) prišiva etiketa nekog ko plaća male dažbine državi? Paušalac je preduzetnik koji je oporezovan po sistemu koji je predviđen članom 40. Zakona o porezu na dohodak građana. Namenjen je licima…


U toku prijave škola za manifestaciju “Projektna nedelja” - YU ECO RTV\nNaslovna / Društvo / U toku prijave škola za manifestaciju “Projektna nedelja”\nGoran 22 јануара, 2021\tDruštvo Napiši komentar 22 Pregledi\nPoslovni inkubator zajedno sa Tehničkom školom “Ivan Sarić” po drugi put organizuje manifestaciju “Projektna nedelja”. Prva saradnja ostvarena je 2019. godine kada je manifestacija za rezultat dala više od 50 projekata. Rok za prijavu je 31. januar, a najbolje učesnike očekuje i novčana nagrada.\nU “Projektnoj nedelji” mogu da učestvuju svi učenici osnovnih i srednjih škola koji timski osmisle projekat koji može da doprinese bilo kojoj ustanovi, gradu ili školi. Obrazac za prijavu svi zainteresovani mogu naći na sajtu Tehničke škole i Poslovnog inkubatora, rekla je Marina Kos iz Poslovnog inkubatora.\n“Projektna nedelja” traje više meseci jer obuhvata aktivnosti od momenta definisanja zadatka, objavljivanja konkursa, procesa informisanja, obajve formulara za prijavu, odobravanje projekata od strane stručne komisije, te na kraju i samu realizaciju. Upravo je uloga Tehničke škole “Ivan Sarić” da kao organizatori prate proces realizacije na svakom koraku, rekao je Grgo Stantić, nastavnik u Tehničkoj školi.\nProjekat koji bude najbolji dobija 15.000 dinara, drugo mesto 9.000, dok će treće mesto dobiti 6.000 dinara. Rok za prijavu je 31. januar, ali kako su organizatori naveli, postoji mogućnost da se rok produži. Ono što su istakli jeste da prezentacija projekta mora biti u PDF formatu ukoliko manifestacija bude morala da se održi onlajn putem. Za sada se pet srednjih škola priključilo “Projektnoj nedelji”, a to su: Ekonomska škola, Gimnazija, Politehnička, Hemijsko-tehnološka, kao i Medicinska srednja škola.\nPrethodna Od ponedeljka će sva deca koja su upisana u vrtiće PU “Naša radost” moći da borave u vrtićima, bez dostavljanja potvrde o neophodnom prisustvu oba roditelja na radnom mestu\nSledeća Bakić: Vakcinacija se odvija brže od očekivanog


Istočno Novo Sarajevo: Za opravak privrede od posljedica virusa korona 530.000 KM - Glas Srpske\nGS 22.05.2020 15:09\nISTOČNO NOVO SARAJEVO - Odbornici Skupštine opštine Istočno Novo Sarajevo jednoglasno su danas usvojili Program podrške privrednim subjektima s ciljem ublažavanja posljedica uzrokovanih epidemijom virusa korona, u vrijednosti oko 530.000 KM.\n“Mi, kao lokalna zajednica, nemamo pravo, bez obzira na ograničene mogućnosti, da se oglušimo na to. Moramo pomoći ovom sektoru, a prije svega malim i mikro preduzećima. Upravo iz tog razloga je nadležno odjeljenje predložilo ovaj program u kojem se nalazi set direktnih i indirektnih mjera”, naglasio je Ćosić.\n“Imamo oko stotinjak radnika koji su u protekla dva mjeseca ostali bez posla, ali ono što je dobro jeste da će ti radnici biti vraćeni na posao, a jedan broj se već vratio. Oni koji nisu vraćeni, trenutno ostvaruju naknadu sa biroa, a, ukoliko u dužem vremenskom periodu ne budu imali posao, mi ćemo raspisati javni poziv i finansijski podržati i ta lica”, naveo je Ćosić.\n“Ovo neće biti nimalo lako jer se ova kriza automatski održava i na javnu upravu. Ovo će biti veoma izazovna godina i za lokalnu upravu zbog pada poreskih prihoda koji se najviše manifestuju kroz pad prihoda od indirektnih poreza, a oni su za ova dva mjeseca gotovo za 50 odsto manji”, rekao je Ćosić.\n“Naša je sreća što smo akumulirali određena sredstva iz kojih pokušavamo da zatvorimo neke finansijske obaveze. Ono što je najbitnije za nas je da nam višemilionski kapitalni projekti ne stanu i trenutno smo u traganju za finansijskom konstrukcijom koja će to sve zatvoriti, a da istovremeno udovoljimo obavezama i da pomognemo privredi”, istakao je Ćosić.\n“Prvo što ćemo u potpunosti izbiti iz budžeta su troškovi reprezentacije, mobilnih telefona, a daću prijedlog i da odbornici snize svoje paušale, barem za ovu godinu i da vidimo za iduću. Prvo ćemo gledati da uštedimo na ovim stvarima, a potom i na nekim manje značajnim infrastrukturnim projektima, kako bismo imali sredstva za privredu i podršku ranjivim grupama”, rekao je Ćosić.\n“Jedini ljudi koji taj izvještaj profesionalno naprave su direktori Predškolske ustanove Patrijarh Pavle Nikola Ašanin i Kulturnog centra Istočno Novo Sarajevo Mladen Janković. Ti ljudi zaista dobro rade i jedini oni naprave pravi izvještaj”, ocijenio je Kovačević.


Peto okružno kvalifikaciono vatrogasno takmičenje Zlatiborskog okruga – Užice – Bajina Bašta-Tara-Drina\nObjavio BBasta.info•\t28/09/2011• 14:40• Bajina Bašta, Sport\nU subotu 24.septembra 2011 godine u Užicu, održano je Peto okružno vatrogasno takmičenje, koje je ujedno i kvalifikacija za Republičko vatrogasno takmičenje koje će se održati u Zrenjaninu sledeće godine.\nDobrovoljno vatrogasno društvo Bajna Bašta, učestvovalo je sa dve ekipe u kategorijama muški pioniri i seniori sa rezulatom dva druga mesta.\nTakmičenje je otvorio i učesnike pozdravio član Izvršnog odbora Vatrogasnog saveza Srbije Viši vatrogasni oficir Neđo Rakić.\nTakmičenje je proteklo u dobrom raspoloženju takmičara, doduše u prilično neadekvatnim uslovima za okružno takmičenje.\nEkipama u svim kategorijama uručeni su pehari za osvojena prva mesta, a takmičarima medalje za prvo, drugo i treće mesto. Prelazni pehar pripao je ekipi DVD muška seniori A iz Užica koja je bila najuspešnija na takmičenju.\nOvom prilikom zahvaljujemo se JP Nacionalni park Tara na pomoći u prevozu takmičara.


BEOGRAD - Sednica Vrhovnog saveta odbrane u proširenom sastavu počela je oko 18:30 u Beogradu povodom ubistva srpskog premijera Zorana Đinđića. Sednica je počela minutom ćutanja.\nSednicom predsedava predsednik državne zajednice Srbija i Crna Gora Svetozar Marović koji je i sazvao vanrednu sednicu VSO.\nOsim vršioca dužnosti predsednika Srbije, odnosno Crne Gore Nataša Mićić i Filip Vujanović, koji su članovi VSO po funkciji, sednici prisustvuju i načelnik Generalštaba Vojske Srbije i Crne Gore, general Branko Krga, dosadašnji savezni ministar policije Zoran Živković, ministar policije Srbije Dušan Mihajlović, šef savezne diplomatije Goran Svilanović i predsednik Skupštine Srbije i Crne Gore Dragoljub Mićunović. Sednica VSO završena je nakon sat vremena, ali niko od učesnika nije davao izjave. Sa sednice je najvaljeno saopštenje za javnost, ali do zaključenja ovog izdanja ono nije stiglo.


Kanađanin Pjotr Stanijaček šokorao se kada je dobio račun za mobilni telefon u iznosu od skoro 85.000 dolara.\nStanijaček je mislio da svoj novi mobilni telefon može da koristi kao modem za kompjuter u okviru korisničkog paketa kompanije "Bel mobiliti" vrednog deset dolara, prenosi BBC.\nOn je sa interneta snimao filmove u visokoj definiciji i ostale velike fajlove, što se na kraju odrazilo na ogroman računa za korištenje usluga mobilne telefonije. Kompanija je u međuvremenu "kao gest dobre volje" smanjila iznos računa na 3.243 dolara, ali Stanijaček kaže da će pokušati da izbegne plaćanje.\nOvaj 22-godišnji stanovnik Kalgarija kaže da mesečno obično plaća oko 150 dolara za korišćenje mobilnog telefona i da je navikao da ga kompanija pravovremeno obavesti o visokom utrošku impulsa.\nNajpoznatiji internet ekspert na svetu otkriva zašto svi morate da otvorite nalog na ovoj mreži!


JU SLUŽBA ZA ZAPOŠLJAVANJE KANTONA SARAJEVO – Sastanak sa menadžmentom Službe za zapošljavanje Kantona Sarajevo\nUnapređenje procesa rada – individualnog savjetovanja, naročito izrade individualnih planova zapošljavanja te nalazi polugodišnje evaluacije IPZ-ova nezavisne interne komisije Javne Ustanove “Služba za zapošljavanje Kantona Sarajevo” Sarajevo bile su neke od tema današnjeg sastanka sa menadžmentom, v.d. direktorom Muhamedom Bekto i rukovodiocem sektora za posredovanje u zapošljavanju, materijalnu i socijalnu sigurnost nezaposlenih osoba.\nRukovodilac Projekta YEP Ranko Markuš je ovom prilikom istakao značaj monitoringa individualnog savjetovanja i podsjetio na tri načina praćenja, a to su coaching savjetodavaca na radnom mjestu, periodična evaluacija i procjena kvalitete izrađenih IPZ-ova i na kraju izvještaji o učincima koji posmatraju kvantitet i konačne rezultate savjetovanja. Služba za zapošljavanje Kantona Sarajevo trenutno provodi dva od tri moguća načina praćenja, te je zaključeno da se u narednom periodu realizuju dvije ključne aktivnosti: obuka savjetodavaca za izradu individualnih planova zapošljavanja kroz informacioni sistem/aplikaciju, uspostava internog coachinga za savjetodavaca u saradnji sa šefovima biroa.\nProjekat YEP će pružiti potrebnu podršku u realizaciji svih navedenih aktivnosti, imajući u vidu da je Služba za zapošljavanje Kantona Sarajevo u kojoj su kroz ogledni biro testirane nove metode rada u protekle četiri godine, napravila značajan napredak u unapređenju procesa rada i racionalizaciji resursa.


OŠTRE MJERE OMOGUĆAVAJU DA SE LAKŠE IZAĐE NA KRAJ SA VIRUSOM KORONA | SRNA\nOŠTRE MJERE OMOGUĆAVAJU DA SE LAKŠE IZAĐE NA KRAJ SA VIRUSOM KORONA\nBANjALUKA, 30. MARTA /SRNA/ - Predsjednik Republike Srpske Željka Cvijanović rekla je da su republičke institucije pribjegle oštrim mjerama i uspostavljanju karantina jer nisu mogle da se u potpunosti oslone na samodisciplinu pojedinca, ali i zbog toga što to omogućava zdravstvenom sistemu i zdravstvenim radnicima da na lakši način izađu na kraj sa virusom korona.\n"To i zvuči i izgleda ozbiljno zato što to i jeste ozbiljno. Kada uspostavljate karantine to samo po sebi šalje upozoravajuću poruku svima. Vidjeli smo da je bilo kršenja mjera samoizolacije i drugih situacija", istakla je Cvijanovićeva.\nOna je podsjetila da je uspostavljen karantin za one koji su pozitivni na virus korona, a nemaju simptome, neki su smješteni u bolnice, kao i da su u karantinu na granici organizovani pregledi onih koji su ušli iz inostranstva, nakon čega idu 14 dana u izolaciju u svojoj lokalnoj zajednici.\n"Razvrstavanje ljudi pomaže da naš zdravstveni sektor ne upadne u krizu, da ne dođu svi u bolnice i opterete ih na taj način. Nema bolnice u svijetu koja može da primi sve pacijente koji bi bili ugroženi u ovakvoj situaciji. Izlazimo na kraj sa određenim problemima", rekla je Cvijanovićeva sinoć za RTRS.\nPrema njenim riječima, prioritetna dimenzija ove krize su zdravlje i životi građana, a druga je kako živjeti poslije ovoga.\nVažno je, poručila je ona, da svi zajedno nastavimo da radimo, budemo odgovorni i da slušamo ljude iz struke koji znaju mnogo više od nas.\n"Mora da postoji apsolutna disciplina i da nađemo rješenja da sačuvamo privredu, pomognemo joj da prebrodi ovaj period i da joj nakon toga omogućimo da funkcioniše. To su veliki izazovi, ali ako smo dobro organizovani, želimo da radimo zajedno i ako ne pretvaramo opšte dobro u najobičnije politikanske priče vjerujem da možemo uspjeti, iako niko ne može prognozirati kakvo će stanje biti za sedmicu, dvije ili tri", naglasila je Cvijanovićeva.\nOna je rekla da će april biti mjesec u kojem će morati da održavaju drugačiji režim, a da se treba nadati da će nakon toga doći bolje vrijeme.\nPredsjednik Republike je naglasila da je bilo veoma značajno što se vjerovalo ministru zdravlja i socijalne zaštite Republike Srpske Alenu Šeraniću koji je od početka govorio o ozbiljnosti situacije u vezi sa pojavom virusa korona.\n"Kada na čelu Ministarstva zdravlja imate nekoga ko je na svom terenu to olakšava rad Vladi i Republičkom štabu za vanredne situacije i pomaže javnosti koja dobija provjerene informacije i može da procjenjuje određene stvari", rekla je Cvijanovićeva.\nOna je navela da su način komuniciranja sa javnošću pozdravili čak i oni koji ne vole da pohvale institucije Srpske, a posebno oni koji vole da vide da Republika može da iskomunicira određenu poruku, izađe u susret određenim stvarima i riješi određeni problem.\n"Važno je što su sve poruke bile plod dobre organizacije. I mediji su nam nezaobilazan i mnogo važan faktor", navela je Cvijanovićeva.\nGovoreći o probuđenoj solidarnosti u društvu, Cvijanovićeva je istakla da teško vrijeme uvijek sa sobom nosi pojačanu solidarnost i više emocija i želje da se pomogne drugima.\n"U vrijeme poplava 2014. godine bili smo ponosni što toliko ljudi pokazuje solidarnost. I ova kriza pokazuje da treba da budemo humani i solidarni. Ako sačuvamo drugog sutra ćemo moći da živimo zajedno, sarađujemo, privređujemo...", rekla je Cvijanovićeva.\nOna je navela da su joj veoma teško pale informacije da su porasle cijene određenih proizvoda ili zaštitnih maski.\n"Ne smijemo to da radimo ne samo zbog toga što to nije moralno, nego i zato što to onemogućava da neki proizvod dođe do više ljudi. Ne možemo da kažemo da neko zaslužuje, a neko ne zaslužuje da to ima. Teška vremena mobilišu dobru volju i solidarnost i mnogo puta smo uspjeli da pokažemo to dobro lice", kaže Cvijanovićeva.\nNa pitanje šta Republika Srpska može očekivati od EU i da li u ovom trenutku postoji evropska solidarnost, Cvijanovićeva je rekla da postoje najave da će BiH dobiti sedam miliona evra pomoći koja će se manifestovati kroz nabavku respiratora i druge opreme, te da bi Srpskoj trebalo pripasti 40 odsto te pomoći.\n"Ali, svi smo bili frustrirani zbog toga što EU na početku ove krize nije slala takve poruke i nismo mogli da računamo da možemo da se oslonimo na njih. U početku smo očekivali da stanu iza nas, kao i poruku da ćemo dijeliti ono što imamo. Mi nismo članica EU, ali smo na putu evropskih integracija i vezani smo sporazumima. Prateći strane medije, mogla sam da primjetim da i u državama EU koje su pogođene krizom postoji nezadovoljstvo zbog nedostatka solidarnosti u okviru EU. Šta onda mi možemo da očekujemo ako je takva situacija tamo?", upitala je Cvijanovićeva.\nOna je podsjetila da je jedna država članica EU zaustavljala drugoj državi transport medicinske opreme.\n"To je sve mnogo daleko i suprotno od solidarnosti. Znam da ljudi vode računa o stanovništvu u svojoj državi, ali to stavlja znak pitanja na projekat EU i da li on može da odgovori na velike krize. Ne kažem da će EU nestati, ali moraju poraditi na tome kako odgovaraju na velike krize, a ne da su zajedno samo kada dijele benefite. Vjerujem da će i EU morati da izgrađuje dodatne mehanizme za reagovanje u krizama", rekla je Cvijanovićeva.\nOna je ocijenila da će poslije završetka krize u vezi sa virusom korona uslijediti redizajn i da će postojati neki novi svijet poslije ove krize.\nKomentarišući odluku kineskih vlasti da proglase kraj epidemije virusa korona, Cvijanovićeva je istakla da je to dobra vijest.\n"Oni su se zaista namučili i bilo je tužno gledati slike iz Kine. Mnogo ljudi ovdje je vjerovalo da je to daleko i da nam se to ne može desiti, ali onda smo se suočili sa tragedijama koje su oko nas - u Italiji, Španiji, Francuskoj...", rekla je Cvijanovićeva.


Vučević: Kreditni rejting grada pozitivan | TV KANAL 9 NOVI SAD\nNaslovna EMISIJE Vučević: Kreditni rejting grada pozitivan\nVIDEO K9: Međunarodna kreditna agencija "Moody's" kreditnu ocenu Novog Sada opisala kao "pozitivnu", za razliku od prošlog puta kada je Grad dobio ocenu u rangu "stabilnog", saopšteno je iz Kabineta gradonačelnika.\nNovi Sad je, zajedno sa Beogradom i Valjevom, popravio svoj kreditni rejting, izjavio je gradonačelnik Miloš Vučević pozivajući se na međunarodnu kreditnu agenciju “Moody’s” koja je kreditnu ocenu našeg grada opisala kao pozitivnu, za razliku od prošlog puta kada jeta ocena bila u rangu “stabilnog”.\n“Poboljšana prognoza kreditnog rejtinga posledica je stabilnih finansija grada kao i preporoda poslovne klime u našoj zemlji”, rekao je gradonačelnik i dodao da, kada su u pitanju cifre, to svakako zanima investitore koji sagledavajući neko naredno ulaganje, gledaju koliko je stabilna sredina u koju bi došli i proširili svoje poslovanje.\nSugrađani koji savesno plaćaju porez značajno doprinose budžetu grada, a za efikasno upravljanje njime zadužena je Gradska uprava, objašnjava gradonačelnik i naglašava da novih dugova nema, a stari se uredno vraćaju što je značajno za dalji prosperitet grada.\nA o tome kakvo je bilo izvršenje gradskog budžeta za prvih šest meseci ove godine biće reči na sednici Skupštine Novog Sada koja je zakazana za utorak, 17. septembra.\nPrethodni tekst“Dani Srpske” u Zrenjaninu\nSledeći tekstMobilnost studenata u zemlje EU, ERAZMUS+


Potpisan Protokol o uspostavljanju diplomatskih odnosa Srbije i Crne Gore\nSrbija i Crna Gora uspostavile su pune diplomatske odnose, a protokol o tome potpisali su ministri spoljnih poslova Srbije Vuk Drašković i Crne Gore Miodrag Vlahović koji je boravio u prvoj zvaničnoj poseti Srbiji od osamostaljenja Crne Gore.\nDvojica ministara naglasili su da će nastaviti da rade na unapređenju odnosa dve zemlje i dva naroda. Vuk Drašković je istakao da najbolji odnosi Srije i Crne Gore moraju biti neprolazni i da se sa crnogorskim kolegom saglasio da se iz Srbije u Crnu Goru i obrnuto prelazi kao i sada i da se ne krnje sva stečena prava ljudi iz Srbije i Crne Gore.\nMiodrag Vlahović izjavio je da mu je čast da potpisuje dokument koji ima nesporni istorijski značaj :\n“Postali smo nezavisni, u Beogradu želim da kažem, i zato da bi bili najbolji i najbliži prijatelj i sused Republici Srbiji, rekao je Vlahović i dodao da je tako uvek bilo i tako će uvek biti.”\nRazdruživanjem i međusobnim priznavanjem Srbije i Crne Gore, saradnja sa Haškim tribunalom kao ključna obaveza nekadašnje državne zajednice ostala je vlastima u Beogradu. Predsednik Nacionalnog saveta za saradnju s Haškim tribunalom Rasim Ljajić i direktor Bezbednosno-informativne agencije Rade Bulatović tvrde da postoji politička volja da se haški begunac Ratko Mladić izruči Hagu, da je to strateški interes Srbije i da ima pomaka u potrazi za njim. Lansiranje teze da je Mladića nemoguće pronaći jer je možda i mrtav, Ljajić odbacuje kao retoriku i dodake da je već imao neke reakcije iz Tribunala da su čuli da je general Mladić mrtav i traže datum kad je umro.\nKoštunica potvrdio da je dobio poziv američkog državnog sekretara Kondolize Rajs da poseti Vašington\nPredsednik Vlade Srbije Vojislav Koštunica potvrdio je danas da je dobio poziv američkog državnog sekretara Kondolize Rajs da poseti Vašington, ali nije precizirao kada će otputovati u SAD. Koštunica je novinarima nakon sednice vlade u Kragujevcu rekao da će u ponedeljak i utorak, 26. i 27. juna, posetiti London i razgovarati sa britanskim premijerom Tonijem Blerom. Premijer Srbije je dodao da će se nakon toga sastati i sa hrvatskim kolegom Ivom Sanaderom, istakavši da će jul biti vazan mesec kada je reč o diplomatskim aktivnostima. Prema njegovim rečima, vlada smatra da je najbolje rešenje za Kosovo i Metohiju maksimalna autonomija unutar Srbije.


Putnici dva aviona u karantinu na aerodromu Filadelfija\nIzvor: SrbijaDanas.com, 07.Sep.2018, 00:50\nNa lekarskom pregledu je ukupno 250 ljudi iz predostrožnosti\nSvi putnici i članovi posade dva aviona kompanije Ameriken erlajns koji su na aerodrom u Filadelfiji stigli iz Evrope, zadržani su u karantinu nakon što je kod 12 osoba obolelo od simptoma sličnih gripu.\n, a američki Centar za kontrolu i prevenciju bolesti je obavešten, rekla je portparolka aerodroma Dajan Džirejs.\nOba aviona sletela su na aerodrom u četvrtak >> Pročitaj celu vest na sajtu SrbijaDanas.com << posle podne, jedan iz Pariza, a drugi iz Minhena, prenosi Rojters.\nNiko iz drugih aviona nije zadržan u karantinu niti je ugroženo funkcionisanje aerodroma. Avionsko osoblje nije kontaktiralo lekarske službe na zemlji uoči sletanja kako bi ih upozorilo da u avionu ima obolelih.\nPrethodnog dana avion kompanije Emirejts je zadržan na pisti i stavljen u karantin posle sletanja na njujorški aerodrom Džon F. Kenedi jer se više putnika požalilo na zdravstvene probleme.\nB92: Uzbuna " putnici dva aviona prebačeni u karantin\nKurir: EPIDEMIJE OPASNIH BOLESTI U AVIONIMA! JOŠ 2 LETELICE U KARANTINU: 250 putnika iz EVROPE zarobljeno na aerodromu u Filadelfiji (VIDEO)\nMondo: KARANTIN za putnike iz EU koji su stigli u SAD\nBlic: JOŠ DVA AVIONA KARANTINU 250 putnika iz Evrope zarobljeno na aerodromu u Filadelfiji (VIDEO)


Одржан састанак представника власти и опозиције, модератор Сорошева фондација - Нови Стандард\nOdržan sastanak predstavnika vlasti i opozicije, moderator Soroševa fondacija\n30.07.2019. 17:25 16.07.2020.\nPredstavnici vlasti i opozicije nisu davali izjave jer je, kako su rekli, dogovoreno da organizatori izađu sa saopštenjem\nPredstavnici vlasti i opozicije nisu davali izjave jer je, kako su rekli, dogovoreno da organizatori izađu sa saopštenjem. Na Fakultetu političkih nauka održan je razgovor predstavnika vlasti i dela opozicije, potvrdio je Tanjugu dekan Dragan Simić.\nSastanak se odnosi na uslove za održavanje izbora.\n„Čim smo seli zajedno, to je dobar znak. To je znak da postoji svest da postoji velika potreba da se razgovara, a to je već nešto”, rekao je Simić.\nSimić je novinarima preneo da za razgovor važi „Čatam haus” pravilo i da je to jedino što može da kaže.\n„Ja sam samo otvorio razgovor kao domaćin, dalje oni pričaju, zatvoreno je”, dodao je Simić.\nUpitan ko prisustvuje razgovoru, Simić je potvrdio da je tu ministar unutrašnjih poslova Nebojša Stefanović, poslanik SNS Vladimir Đukanović, predsednik Stranke slobode i pravde Dragan Đilas, lider DS Zoran Lutovac.\nSimić je rekao i da se razgovor vodi na inicijativu Fonda za otvoreno društvo. Na konstataciju novinara da je ovo već dijalog, Simić je odgovorio: „Vi to možete tako da nazovete. Mislim da jeste, čim sede za istim stolom, dakle razgovaraju i to je već samo po sebi dobro za početak”, rekao je Simić.\n„RAZGOVOR PROTEKAO U KONSTRUKTIVNOJ ATMOSFERI“\nNakon okruglog stola na Fakultetu političkih nauka, nije bilo izjava učesnika ali je Antonijević rekao da će javnosti biti upućeno saopštenje, prenosi Beta. Pre toga, sastanak su napustili predstavnik vlasti Vladimir Orlić kao i opozicionari Dragan Đilas, Nebojša Zelenović i Miroslav Aleksić, koji nisu odgovarali na pitanja.\nNOVI SASTANAK U AVGUSTU\nRazgovori predstavnika vlasti i opozicije o uslovima za održavanje izbora biće nastavljeni, a prvi naredni biće održan u avgustu, dogovoreno je na njihovom današnjem, prvom susretu, saznaje Tanjug.\nRAZLIČITE REAKCIJE STRANAKA POVODOM SASTANKA\nUdruženje „Jedan od pet miliona“ saopštilo je da je dijalog vlasti i opozicije, koji se održao na Fakultetu političkih nauka u Beogradu, poželjan, ali da je došao kasno.\nUdruženje navodi da dijalog mora biti transparentan, jer se tiče svih građana Srbije a ne samo političkih opcija koji učestvuju u izbornoj trci.\nČANAK: ODBILI SMO DA UČESTVUJEMO\nPredsednik Lige socijaldemokrata Vojvodine (LSV) Nenad Čanak izjavio je da su i on i njegova stranka bili pozvani na današnji sastanak vlasti i opozicije na Fakultetu političkih nauka (FPN) u Beogradu, ali su odbili da na njemu učestvuju, jer „i vlast i delovi opozicije načinom na koji je sastanak sazvan urušavaju institucije i marginalizuju Skupštinu Srbije“.\n„Načinom na koji je sastanak sazvan i gde je organizovan, on neće doneti ništa dobro. Ako vlast već urušava institucije i marginalizuje Skupštinu Srbije, pitam zbog čega sada u tome učestvuje i opozicija. Skupština kao najviše predstavničko telo građana Srbije je jedino mesto gde se ovakav dijalog može voditi, čime se ojačavaju kapaciteti te institucije“, naveo je Čanak.\n„Da ne pominjem da je uzgred i urušena institucija FPN-a, koji kao ugledna akademska institucija ne bi trebalo da bude sveden na ulogu hostese političkih partija“, poručio je Čanak.\n„To ne mora biti ni velika sala, ni plenarana sednica, ali se mora znati da je skupština kao institucija mesto za dijalog različitih političkih opcija, a ne učionice FPN-a“, rekao je Čanak.\nDJB: JEDINI FORUM ZA RASPRAVU JE SKUPŠTINA\nPokret Dosta je bilo ocenio je da sastanak vlasti i opozicije „ilustruje sav raspad demokratskog parlamentarnog sistema u Srbiji“, te da je jedini forum za raspravu o načinu ispunjenja opozicionih uslova Narodna skupština.\n„Sastanak bivše i sadašnje vlasti Dragana Đilasa i Nebojše Stefanovića u organizaciji i pod pokroviteljstvom ‘odabranih’ nevladinih organizacija pokazuje punu dubinu kolonijalnog statusa Srbije“, naveo je DJB u saopštenju.\nSMS: NADAMO SE DA ĆE SE DIJALOG PROŠIRITI\nStranka moderne Srbije (SMS) pozdravila je dijalog predstavnika vlasti i dela opozicije, uz posredstvo civilnog sektora i izrazila nadu da će biti nastavljen javno u parlamentu.\n„Uskoro nas očekuje početak jesenjeg zasedanja Narodne skupštine, te se nadamo da će se dijalog proširiti i na sve ostale predstavnike vlasti i opozicije, da će se odigravati javno, transparentno i u instituciji koja je za to predviđena“, naveli su iz SMS.\nKako su u saopštenju istakli, SMS od prvog dana zagovara dijalog o fer izbornim uslovima i jednakom pristupu medijima sa nacionalnom frekvencijom između predstavnika vladajuće većine i opozicije.\n„Drago nam je što je dijalog otvoren, pa makar i van institucija i tek nakon šest dugih meseci“, navode iz SMS.\nIzvor Beta/N1, 30. jul 2019.\nPreporučujemovlastopozicijasastanakFakultet političkih nauka


Ubijen bankar iz Lihtenštajna, istraga u toku - Biznis i Finansije\nHome\tVesti\tUbijen bankar iz Lihtenštajna, istraga u toku\nNije čest slučaj da jedan bankar bude ubijen od strane drugog bankara. Izvršni direktor jedne privatne banke je ubijen u podzemnom parkingu sedišta svoje banke u kneževini Lihtenštajn, izveštavaju švajcarski mediji. SRF onlajn navodi da se radi o Jirgenu Friku, šefu ‘Banke Frik’, sa sedištem u blizini Balzersa blizu švajcarske granice.\nPolicija je potvrdila da je ubijen jedan 48-godišnji muškarac, ali nije navela njegovo ime. Detektivi su izjavili da je u osumnjičeni bivši menadžer bankarskog fonda, rekavši da veruju da je, po ubistvu Jirgena Frika, možda sebi oduzeo život. Osumnjičeni je Jirgen Herman, koji na svom sajtu sebe naziva” Robinom Hudom Lihtenštajna”.\nMediji izveštavaju da je Herman godinama bio u zavadi sa Bankom Frik i Lihtenštajnskom vladom, a u vezi finansijskih pitanja. Lihtenštajnska policija saopštila je da su pronašli Hermanov pasoš i u njemu rukom pisane beleške, u kojima, uz oproštajne reči, priznaje da je on Frikov ubica.\nPolicija je izjavila da su psi tragači pratili trag na potezu reke Rajne, gde je pronađena Hermanova odeća. Iako je najverovatnija opcija da je Herman oduzeo sebi život, policija ulaže napore da ga pronađe. Prema izveštaju,Herman je primećen na kamerama parkinga.\nPolicija je ubrzo po ubistvu imenovala Hermana kao glavnog osumnjičenog napadača, upozoravajući javnost da je naoružan i opasan. Njegov automobil je kasnije pronađen napušten u selu u blizini reke Rajne, kod austrijsko – švajcarske granice.\nIstražni organi ne veruju da je Herman počinio samoubistvo, kako je naznačio u svojoj “oproštajnoj poruci” ispisanoj u pasošu. Policija je blokirala širu oblast oko tog mesta i u potrazi koristi pse i helikoptere.


Lufthansa će tražiti pomoć od nekoliko evropskih vlada › Made-in-Germany.rs\nKako bi se izborila sa posledicama izazvanim epidemijom novog korona virusa, najveća nemačka avio-kompanija Lufthanza namerava da zatraži državnu pomoć od nekoliko evropskih vlada.\nNacionalni nemački avio-prevoznik, u čijem su vlasništvu i avio-kompanije Svis Internešnal, Austrija Erlajns i Brisel Erlajns, već je razgovarao sa vladama država iz kojih potiču te članice njene vazduhoplovne grupacije.\n– Lufthanza će kontaktirati vlade zemalja u kojima su naša matična tržišta radi dobijanja finansijske podrške likvidnosti – potvrdio je za agenciju Rojters portparol nemačke avio-kompanije.\nGlavni izvršni direktor Lufthanse, Karsten Špor, učestvovao je prošle sedmice na sastanku nemačke kancelarke Angele Merkel sa industrijskim direktorima, na kojem je glavna tema bila epidemija korona virusa.\nPozivajući se na video poruku generalnog direktora Lufthanse upućenu zaposlenima, list Handelsblat je prethodno već izvestio da će avio-kompanija podneti vladama nekih zemalja zahtev za državnu pomoć.\nOd MiG na 15/03/2020 / AKTUELNO / Ostavite komentar


Preventivni pregledi za penzionere – Info Centar Juga\nUdruženje penzionera Lebana pored svojih redovnih aktivnosti, veoma često organizuje i besplatne lekarske preglede za svoje članove. Danas je u prostorijama ovog udruženja boravila medicinska ekipa lebanskog Doma zdravlja i penzionerima merila krvni pristisak i šećer u krvi.\nKako ističe Milica Banković predsednica Udruženja penzionera Lebana, veoma je važno naglasiti da će se ove akcije nastaviti i u narendom periodu, a takođe podvlači da jednom u dva ili tri meseca, zavisi od intersovanja, dolazi i očni lekar iz Niša koji penzionerima bespaltno provera vid.\nMilica Banković ovim putem poziva sve penzionere naše opštine koji nisu članovi udruženja da to postanu i tako obezbede sebi mnoge pogodnsoti koje im omogućava članstvo u udruženju. Penzioneri takođe mogu sebi obezbediti i životno osiguranje po veoma pristupačnim cenama.\nProstorije udruženja koje se nalaze u samom centru grada, u zgradi pored apoteke rade svakog dana gde penzineri mogu da svrate popiju kafu ili odigraju partiju domina, šaha ili karata.\nRasvetljena dva razbojništva i iznuda u pokušaju


Gradonačelnik Leskovca čestitao novinarima Svetski dan slobode medija - Dnevnik Juga\nPočetna / DRUŠTVO / Gradonačelnik Leskovca čestitao novinarima Svetski dan slobode medija\nDnevnik Juga 03/05/2020\tDRUŠTVO, Leskovac Ostavi komentar\nSvake godine 3. maja se širom sveta obeležava Svetski dan slobode medija.\nTim povodom gradonačelnik Leskovca Goran Cvetanović, svim novinarima, redakcijama i ostalim zaposlenima u sredstvima javnog informisanja je uputio čestitku.\n„Svetski dan slobode medija je prilika da se podsetimo važnosti slobodnog izražavanja mišljenja, ali i krucijalne uloge koju mediji imaju u modernim demokratskim društvima. Kriza zbog pandemije virusa korona je više nego ikada pokazala svima nama da mediji imaju ogromnu moć i da je prenošenje tačnih, pravovremenih i proverenih informacija od velike važnosti za jedno društvo. Ovim putem još jednom izražavam svoju veliku zahvalnost svim medijskim ekipama koje su u kompleksnim i nimalo prijatnim uslovima vanrednog stanja profesionalno, tačno i blagovremeno izveštavale stanovnike Leskovca o epimiološkoj situaciji i sveopštem stanju u našem gradu, čime ste dali ogroman doprinos očuvanju zdravlja naših sugrađana. Ujedno svima vama želim mnogo zdravlja i još više uspeha u daljem radu.“\nPrethodni Rušenje ostataka nekadašnjeg Motela „Atina“ – uskoro radovi na novom akva parku\nSledeći Epidemiološka situacija u Nišu bolja: Od sutra rade ugostiteljski objekti i javni prevoz uz strogu kontrolu preventivnih mera


U subotu turnir u stonom fudbalu “IGRAJ ZA KOSOVO I METOHIJU” – Novosti Plus\nBanjaluka Dešavanja DRUŠTVO Humanitarne akcije SPORT\nPrvi dobrotvorni turnir u stonom fudbalu u Banjaluci biće održan u subotu, 14. decembra, a prikupljena sredstva biće namijenjena za završetak kuće porodici Ristić iz Obilića na Kosovu i Metohiji, rekao je predsjednik Srbskog sobranja “Baštionik” iz Banjaluke Predrag Adamović.\nAdamović je pozvao sugrađane da se odazovu ovoj akciji, da dođu u subotu, 14. decembra, u 18.00 časova u “Staklenac” u Park Petar Kočić. Prema njegovim riječima, učešće po ekipi košta 10 KM, već se prijavilo tridesetak ekipa, a očekuje se da će ih biti više od 50. On je rekao da će na turniru biti postavljena i kutija u koju će svi moći da ostave dobrovoljni prilog.\nAdamović je naveo da su za pobjednike turnira obezbijeđeni pehar i simbolične medalje sa logom akcije “Nema predaje” i kartom Srbije. Nada se da će turnir u Srpskoj postati tradicionalan.\n← Slovenci ne dozvoljavaju izgradnju srpskog pravoslavnog hrama\nPREDSTAVLJEN NOVI SISTEM LIJEČENJA BUBREŽNIH BOLESNIKA NA UKC RS →


Britanski Vodafon prodaje holandski ogranak Nemcima\nIzvor\tTanjug\tnovembar 04, 2016\nLONDON - Britanski telekomunikacioni div Vodafon prihvatio je danas da proda svoj ogranak u segmentu fiksne telefonije u Holandiji, Vodafon Tuis, nemačkoj kompaniji T-Mobajl, ali nije saopštio cenu.\nBritanska kompanija, koja je listirana na Londonskoj berzi, obećala je da će ovu poslovnu jedinicu prodati do februara kako bi dobila odobrenje Evropske komisije za spajanje "Vodafona Holandija" sa preduzećem Zigo (Ziggo), ogrankom holandske firme Liberti Global, prenosi agencija Frans pres.\n"Vodafon Grupa potvrđuje da je Vodafon Holandija prihvatila da proda poslovanje sa fiksnom telefonijom, odnosno preduzeće Vodafon Tuis, kompaniji T-Mobajl za iznos koji nije otkriven", navodi se u kratkom saopštenju britanskog telekomunikacionog giganta.\nVodafon Tuis ima oko 150.000 korisnika širokopojasne bežične fiksne telefonije. Transakcija očekuje se u decembru 2016.\nBritanski Vodafon je drugi na svetu po broju pretplatnika, iza Čajna Mobajla, navodi francuska agencija.\n« Međunarodni festival vina u Beogradu 4. i 5. novembra Telekom Srbija predstavlja Teslu u pozorištu "Duško Radović" »


U završnici evroskih kupova nećemo gledati klubove iz Srbije, ali, ipak postoji velika šansa da oni napreduju na UEFA rang listi.\nŠanse su dodatno porasle nakon revanš mečeva osmine finala Lige Evrope, nakon čega bi naša liga mogla da ima dva predstavnika u kvalifikacijama za Ligu šampiona u sezoni 2022/23 i vrati jednog u Ligu Evrope.\nPovoljna okolnost po nas je što su klupovi iz slabije rangiranih takmičenja u trci za 15. mesto završili učešće, poput Jang Bojsa, Olimpijakosa i Moldea.\nČesi i Hrvati pobedama Slavije iz Praga i Dinama iz Zagreba napravili veliki korak u nameri da nas preteknu, ali je Srbija za sada "bezbedna".\nČak ni podvig Dinama, koji je uspeo da izbaci Totenhem, te Slavije iz Praga koja je izbacila Rendžers neće previše uticati na položaj Srbije. Razlog je taj, što se njihov prolaz u narednu rundu Lige Evrope vrednuje sa dva boda (plus bonus bod), ali se u njihovom slučaju deli sa početnim brojem učesnika u evropskim kupovima (po pet).\nTo znači da Češka sad ima 26.400 bodova, a Hrvatska 26.275 UEFA bodova na petogodišnjem obračunu. Srbija se trenutno nalazi na cifri od 26.750 i morali bi i Dinamo i Slavija da prirede još neko "čudo", da bi nas preskočili.\nRačunica za naredne sezone\nŠto se narednih sezona tiče, iz obračuna ispada ona 2016/17 kad su naši klubovi zbirno doneli svega 2.875 bodova. To je povoljna okolnost kada je u pitanju napad na 15. poziciju, koju trenutno drže Kiprani, a koji takođe više nemaju predstavnika u daljem takmičenju. Kipar će ostati bez pet i po hiljada bodova, baš kao i Česi, dok se Hrvatskoj briše nešto manje, 5.125.\nTo znači da Srbija, ukoliko kluboi iz Hrvatske i Češke ne doguaraju do same završnice, ima veoma dobru startnu poziciju i napad na mesto, koje trenutno pripada Kipru. Ukoliko bi naši klubovi to i ostvarili, 15. mesto bi nam donelo dva tima u kvalifikacijama za Ligu šampiona, pa bi nakon sezone pauze imali i u Ligi Evrope predstavnika, kao i dva mesa u Ligi konferencija.\nAko Zvezda odbrani titulu, lakši put do Lige šampiona\nFudbaleri Crvene zvezde su trenutno lideri u Superligi Srbije, s devet bodova više u odnosu na Partizan, a ukoliko uspeju da zadrže lidersku poziciju, ponovo će biti u prilici da se bore za plasman u Ligu šampiona. Rezultati u Ligi Evrope išli su im na ruku, pa je veoma izvesno da bi šampion Srbije i u trećem kolu kvalifikacija mogao da bude povlašćen.\nTu je crveno-belima pomogao Rendžers koji je ispao od Slavije, zbog čega u novu sezonu ulaze sa slabijim koeficijentom od njih, pa bi to u teoriji trebalo da znači da će Zvezda u prva tri kola kvalifikacija za Ligu šampiona protiv sebe imati "slabije" rivale.\nZanimljivo je da još ostaje dilema da li bi Crvena zvezda, ako osvoji titulu, kvalifikacije za Ligu šampiona počela od prvog ili drugog kola, a direktan uticaj na to imaće osvajač tog takmičenja za ovu sezonu. Ukoliko prvak Evrope postane tim koji se u Ligu šampiona plasira i putem domaćeg prvenstva, šampion Srbije će takmičenje početi od drugog kola kvalifikacija, a ne od prvog.


Čajetini priznanje Akademske unije Oksforda - Užicka Republika Press\nČajetini priznanje Akademske unije Oksforda\nOpština Čajetina dobila je prestižno priznanje ,,Inovativni menadžer godine”, tokom seminara koji su držali oksfordski eksperti i radnih sastanaka sa predsednicima opština i gradskim funkcionerima širom Evrope.\nČajetina je nominovana kao prestižna lokalna samouprava koja je uvela značajne novine i postigla uspeh u uspostavljanju najboljih uslova za ekonomski razvoj u oblasti turizma, kako za investitore tako i za dobrobit građana.\nPostignuti rezultati i način kako smo do njih došli predstavljeni su u predlogu projekta, prilikom konkursa i prezentovani prisutnim delegacijama u Ekspertskom centru Akademske Unije Oksforda, čiji su članovi i odabrali Čajetinu kao dobitnika ovog značajnog priznanja.\nTreba istaći da je Akademska Unija Oksforda (AUO) međunarodno akademsko udruženje koje čini preko 350 rektora univerziteta, naučnika, istraživača i inovatora iz 34 zemlje sveta. Ona razvija ideale akademske izuzetnosti, inovacija i pristupačnosti i posvećena je širenju ovih suštinskih vrednosti širom sveta. Glavni cilj Unije je da spoji napore naučnika, obrazovnih radnika, industrijalaca i proizvođača i integriše nauku, obrazovanje i posao u moderni svet.\nTokom seminara, predstavljen je model upravljanja mestima i gradovima, načini za postizanje izuzetnosti u upravama i privlačenja investicija.\nOpština Čajetina poslužila je kao primer dobre prakse u upravljanju resursima, brendiranju i uskom fokusiranju na razvoj sportsko-rekreativnog i zdravstvenog turizma, uz prateće delatnosti, što nas ističe u svetu turizma.\nPlanovi koji su definisani i jasni ciljevi za budućnost govore u prilog tome da Zlatibor i Čajetina uskoro mogu da se nađu na svetskoj turističkoj mapi, pre svega, kako je rečeno sa avangardnim i inovativnim projektima gondole i Zlatnog grada.


Jučer je ovaj trojac posjetio i Bosansku dolinu piramida u Visokom, a kako piše portal visoko.co.ba ove godine su obišli veći dio Južne Amerike, uključujući i Peru, Boliviju, Čile i Argentinu, sada su u Bosni i Hercegovini odakle će na put prema Africi.\nZa ovaj visočki portal kazali su da su ranije mnogo čitali o piramidama i o projektu u Visokom, te da su odlučili da obiđu tunel Ravne i Bosansku piramidu Sunca.\n– Utisci su zaista pozitivni, cijela lokacija je na neki način mistična, ali se osjeti i ta neka pozitivna energija. Sad nastavljamo putovanje na Bosansku piramidu Sunca – kazali su Piotr, Marcin i Monika, a nakon posjete Visokom obišli su i Sarajevo te Mostar. Ovaj trojac uživao je u bosanskim specijalitetima, pohvalio se porcijom ćevapa, a ostao začuđen označenim minskim poljem.\nSarajlije su također bile začuđene ovim nesvakidašnjim prizorom i jedinstvenim traktorom, pa su ga fotografisali i fotografije objavljivali na društvenim mrežama.\nNakon BiH idu prema Crnoj Gori i Albaniji, i dalje prema svom krajnjem cilju, Africi, Egiptu i u obilazak egipatskih piramida.\nObjavio: Tue, 09/05/2017 - 16:45\nTraktor pregazio vlasnika pilane Dušana Maričića\nNova tragedija u BiH: Muškarac poginuo prilikom rada na traktoru


Lovkok: Zbog sukoba u Tigraju moguća šira destabilizacija\nTanjug 4. februara 2021. 13:23\nNJUJORK – Sukob u etiopskom regionu Tigraj mogao bi da izazove širu destabilizaciju u zemlji, rekao je pomoćnik generalnog sekretara UN za humanitarna pitanja Mark Lovkok i upozorio da se humanitarna kriza na severu pogoršava.\nLovkok je pred Savetom bezbednosti UN u sredu rekao da stotine hiljada ljudi u Tigraju nije dobilo pomoć i da UN nisu bile u mogućnosti da u potpunosti odgovore na ovu situaciju jer nemaju pun i neometan pristup regionu, prenosi Rojters.\nOn je naveo da postoje izveštaji o povećanoj nesigurnosti u drugim delovima zemlje, a ona bi mogla da bude posledica vakuuma koju je stvorilo preraspoređivanje etiopskih trupa u Tigraju, kao i da su UN zabrinute zbog potencijalne šire nacionalne i regionalne destablizacije.\nUN su dobile izveštaje da policijske snage operišu smanjenim kapacitetom, a Lovkok je istakao da sa sigurnošću može da kaže da će humanitarna kriza postati još gora ukoliko pomoć ne bude brzo obezbeđena.\nOn je rekao da postoji zabrinutost zbog optužbi za seksualno i rodno zasnovano nasilje.


Bravo Anice (video) -\nBravo Anice (video)\nPonovo je zablistala lepota i snaga Loznice, ovaj put u dresu reprezentacije Anica Jovanović postigla zapažene rezultate u Azerbejdžanu.\nČlanica kluba AS LOZNICA nastupila je u državnoj reprezentaciji,rekorderka Srbije ovu godinu završila veoma uspešno.\nTrebalo bi nam mnogo da nabrajamo njene uspehe ove sezone o kojima smo redovno pisali na našim stranicama isto kao i celog tima AS Loznica, mlada Tamara Bradonjić pa Jovana Petrović i druge devojke koje su bacile u trans Savez za Olimpjiskop dizanje i celu Srbiju ove godine.\nMeđutim po rečima trenera Lekića ovo je samo jedan deo koliko mogu ove devojke,on im podiže težinu po kilograma a predpostavljamo da ni sam ne zna koliko mogu jer nema uslova za treninge.\nNaime ove devojke treniraju na pločicama gde ne smeju da bace tegove jedino merilo im je kad dođu na takmičenje gde imaju podijum.Jednostavno ŠAMPIONKE DRŽAVE rastu u siromaštu, bez ičije pomoći samo zahvaljujući požrtvovanju Aleksandra Lekića.\nGrad nema sluha za Šampione,nema nikakve pomoći, a ove devojke su veoma skromne odlični studenti i đaci.Koliko je njima samo malo potrebno ni peti deo onog što dobijaju rukometaši i ostale ekipe ali nemaju u svom klubu sposobne tate i mame koje će obijate pragove gradskih čelnika.Kako kaže sam Lekić ” Ako ovom gradu niju u interesu da ima najbolje u državi i sam pomogne ja im milostinju neću tražiti” A devojke su mnogo puta pokazale patriotizam prema svom gradu.\nTags: Anica Jovanović, AS LOZNICA, Klub za olimpijsko dizanje, Kolarić\nPrevious Loznica, tvrđava na Drini\nNext Glasajte za Aleksandru Crvendakić u konkurenciji za najbolju mladu košarkašicu Evrope


Vladimir Janković bi uskoro mogao da obuče crveno-beli dres, a za to ima višestruku motivaciju. Osim benefita zbog ponovnog igranja Evrolige koju je redovno igrao u dresu Panatinaikosa, ima i znatno bitniji emotivni nivo. Naime, njegov otac Slobodan Janković je legenda crveno-belih koji je 10 godina proveo u klubu sa Malog Kalemegdana.\nOdigrao je čak 326 mečeva (201 put slavio) i postigao 3.481 poen. Čuvena "osmica" Zvezde bi mogla da dobije naslednika i to pravog! Upravo je dres sa ovim brojem Zvezda uručila Vladimiru 2013. godine kada je sa Panatinaikosom gostovao u Beogradu.\nVladimir Janković u dresu Panatinaikosa\nInteresovanje je više od pukog šuškanja, što je potvrdio i trener crveno-belih Milan Tomić koji je posvetio pažnju i potencijalnom pojačanju tima sa Malog Kalemegdana.\n- Dobio sam takve informacije i to bruji po Grčkoj i Evropi. Morate nešto da znate, a to je da je Crvena zvezda jedan ozbiljan klub. Mi smo rekli od početka sezone kada smo gradili tim da će svi imati informacije od kluba ako postoji interesovanje za nekog igrača. Tu se pojavilo ime za Jankovića... U ovom trenutku tu ne postoji baš ništa jer smo u ovom trenutku koncentrisani na novu titulu - izjavio je Tomić, a prenosi klupski sajt.\nMeet basketball player Vladimir "Vlado" Jankovic\nKrilni košarkaš ne krije da bi bio prezadovoljan ukoliko od leta bude na Malom Kalemegdanu.\n– Naravno da bih voleo da igram u Zvezdi, to je klub u kojem je moj otac stekao ime. Bilo bi lepo kada bih i ja obukao crveno-beli dres, bila bi to velika čast za porodicu Janković. I ja bih to doživeo veoma emotivno - rekao je Janković, a prenosi Sportska centrala.\nIstakao je da pregovori nisu još uvek otpočeli, ali da je ranije razgovarao sa čelnicima Zvezde.\n– Nisam imao nikakve kontakte sa Crvenom zvezdom, a i rekao sam agentu da mi ne donosi nikakve ponude dok se sezona ne završi. Trenutno sam u Grčkoj, imam odlične rezultate ovde i ne želim da me nešto dekoncentriše. Hoću na miru da privedem sezonu kraju. Pre oko dva meseca su me zvali jer im je bila potrebna pomoć u završnici prvenstva, ali od toga nije bilo ništa - iskren je Janković.\nOn trenutno nastupa za grčkog prvoligaša Holargos, gde ove sezone beleži 14 poena, šest skokova i tri asistencije. Poslednje tri godine je nosio dresove Valensije, Arisa i Andore. Nastupao je za mlađe kategorije Grčke, a 2013. godine je bio u idealnoj petorci šampionata Grčke, kada je osvojio i titulu igrača koji je najviše napredovao. Pre sedam godina se prijavio i na NBA draft, kada nije izabran.


26 септембра, 2019 - PPmedia\nDay: 26 септембра, 2019\nZlatar domaćin Međunarodnog naučnog skupa\nNova Varoš/Zlatar/Beograd – Centar za strateška istraživanja nacionalne bezbednosti CESNA B iz Beograda u saradnji sa Internacionalnim Univerzitetom Travnik, opštinom Nova Varoš i kompanijom “Složna braća Zoran i Nele” iz Nove Varoši, organizuje Međunarodnu konferenciju na temu: „Transgranična saradnja, preduzetništvo i bezbednost sa osvrtom na Zlatar i Novu Varoš” koja će se održati 27 – […]\nadminpp033 Нема коментара 26 септембра, 2019 1:56 pm\nKomunalno preduzeće nabavilo nove kontejnere\nPrijepolje – Javno komunalno preduzeće „Lim” iz Prijepolja nabavilo je 140 novih kontejnera za odlaganje otpada. To je prva nabavka posle desetak godina, vredna 4.5 miliona dinara, a sredstva su obezbeđena iz sopstvenih sredstava. Rukovodilac RJ „Komunalni objekti” Dževad Beganović rekao je da će ovom nabavkom moći da izvrše zamenu starih i dotrajalih kontejnera i […]\nadminpp033 Нема коментара 26 септембра, 2019 1:45 pm\nTomašević: Pravno nasilje i kršenje zakona u Prijepolju\nPrijepolje – Do sada nezabeleženo kršenje zakona i pravno nasilje u Srbiji događa se u Prijepolju. Samostalni odbornik u SO Prijepolje Vukosav Tomašević tvrdi da je današnje skupštinsko zasedanje zakazano mimo svih zakonskih propisa. U saopštenju koje je napisao odbornik Tomašević se navodi: “Da su nosioci lokalne vlasti u Prijepolju, zarad ličnih ciljeva i interesa, […]\nadminpp033 Нема коментара 26 септембра, 2019 1:37 pm\nPrijepolje – Predsednica Skupštine opštine Prijepolje Stana Marković, zakazala je po hitno postupku, za četvrtak u 15 časova dvadeset petu sednicu lokalnog parlamenta. Na dnevnom redu nalaze se svega dve tačke, i to rebalans budžeta prvi za ovu godinu i odbornička pitanja. Inače, sednica je zakazana svega dan nakon što vladajuća većina nije usvojila dnevni […]\nadminpp033 Нема коментара 26 септембра, 2019 1:28 pm


Od februara nova dvorana u Stopića pećini – ZoomUe\nZLATIBOR – Stopića pećinu na Zlatiboru u toku prošle godine posetilo je skoro 90.000 gostiju, a sa tim podacima ovaj lokalitet drži rekord u Srbiji, rekao je za Zlatibor press Jovan Pavlović iz Turističke organizacije Zlatibor.\nVeć od sledećeg meseca turistička ponuda u ovoj pećini biće još bogatija, a posetiocima će biti na raspolaganju 80 metara novog prostora sa kadama dubokim i do 7,5 metara.\n„U toku su radovi na pešačkoj stazi koja vodi kroz kanal sa kadama do novog proširenog prostora. Ovo je najatraktivniji, ali ujedno i za uređenje najteži deo pećine“, objasnio je Pavlović.\nZa radove u pećini, koji bi trebalo da budu završeni do kraja ovog meseca, Ministarstvo za zaštitu životne sredine i opština Čajetina izdvojili su oko 3, 5 miliona dinara.\nTags: Stopića pećinaTO ZlatiborZlatibor\nRešava se problem struje za ariljska sela\nby Zoran Đurović · Published 26 августа, 2020\nNext story Petković: Ponikve spremne za dve godine za boinge ,a SNS odmah za izbore (VIDEO)\nPrevious story Zaštitnik građana traži odgovore o prekomernom zagađenju vazduha


Banjalučani najviše prijavljivali divlje deponije i oštećenje igrališta - BIGportal.ba\n21 Maja, 2020 21 Maja, 2020 0213\nPutem aplikacije “Građanska patrola”, u posljednjih desetak dana, građani Banjaluke su najviše prijavljivali nepropisno odlaganje otpada, kao i oštećenja rekvizita na dječijim i sportskim igralištima, sopšteno je iz Gradske uprave.\n“Nepropisno odlaganje otpada, građani su prijavili u sljedećim ulicama: Milana Brankovića, Despota Stefana Lazarevića, Krfskoj, Mirka Kovačevića, Braće Čubrilović i u Bulevaru Stepe Stepanovića”, navedeno je u saopštenju.\nPo prijemu prijava, “Čistoći” je naloženo da ukloni otpad, kažu u Odjeljenju za komunalne poslove.\nIstovremeno, građani su prijavljivali i neprikladno postavljanje kontejnera u ulicama Majke Jugovića, Stevana Bulajića i Slobodana Kusturića.\n“Prijavljeno je, takođe, i oštećenje sprava na dječijem igralištu u Ulici Prvog krajiškog korpusa u Novoj Varoši, zatim na igralištu u Ulici Marka Kraljevića, te na igralištu u Ulici Branka Ćopića, dok je na sportskom igralištu u blizini Zelenog mosta oštećen koš. U narednih nekoliko dana, biće sanirana sva prijavljena oštećenja”, naveli su u saopštenju.\nStanari ulica Miloša Obilića, Sretena Stojanovića i Veljka Mlađenovića žalili su se da nije pokošena trava na dijelu zelenih površina, dok su građani iz Ulice Mihajla Pupina prijavili da na jednom od stabala gradskog zelenila im osušenih grana koje mogu predstavljati potencijalnu opasnost.\nPo prijamu tih prijava, nadležno gradsko odjeljenje izdalo je nalog za košenje trave i orezivanje osušenih grana.,\nExit se ne otkazuje, preporuka je da se održi u avgustu\nTrka u Japanu definitivno otkazana


Hemofarm Fondacija - Donacije opreme Domovima zdravlja u BiH\nVesti / Donacije opreme Domovima zdravlja u BiH\nDonacije opreme Domovima zdravlja u BiH\nHemofarm fondacija započela je „Projekat pomoći opremanja domova zdravlja u izrazito nerazvijenim opštinama u BiH“ u okviru kog je obezbedila 21.500 evra za nabavku neophodne medicinske opreme za zdravstvene ustanove u Republici Srpskoj (opštine Kneževo i Šekovići) i Federaciji BiH (Donji Vakuf i Ključ). Ovim sredstvima biće obezbeđeni novi EKG aparati, defibrilatori, aspiratori i druga medicinska oprema neophodna za svakodnevni rad u zdravstvenim ustanovama.\n„Svesni visokih cena medicinskih aparata i opreme, započeli smo ovaj projekat kako bi svi građani, bez obzira da li se radi o razvijenim ili nerazvijenim opštinama, imali dobru i jednako kvalitetnu zdravstvenu zaštitu. Cilj svih nas u Hemofarm fondaciji je pomoć onima kojima je ona najpotrebnija, a pre svega pomoć svim nivoima zdravstvenog sistema, od primarnog do tercijalnog. Aktivnosti Fondacije fokusirane su na oblast zdravlja, brigu o zdravlju stanovništva i podizanje kvaliteta usluga u zdravstvenim centrima. Kako je primarna zdravstvena zaštita prvi i najčešći oblik kontakta svakog od nas sa zdravstvenim sektorom, tako je važno da u svim domovima zdravlja imamo mogućnosti za kvalitetno lečenje. Medicinska oprema je, svakako, bitan preduslov za to“, rekla je\nSuzana Đorđević, direktorka Hemofarm fondacije.


NovaEnergija.net » Veštačka inteligencija u borbi protiv ekstremizma Veštačka inteligencija u borbi protiv ekstremizma – NovaEnergija.net\nwritten by Ivana Karanović March 11, 2018\nBorba za identifikaciju i uklanjanje ekstremističkih video materijala sa interneta dobila je novo oružje – veštačku inteligenciju za skeniranje hiljada snimaka.\nMilioni snimaka se kače na internet svakog dana, tako da je kompanija “ASI Data Science” iz Londona razvila algoritam veštačke inteligencije napravljen da prepozna video materijal neke ekstremističke grupe.\n“Model koji smo napravili je istreniran da traži niz suptilnih signala koji se nalaze na snimcima, a koji mu omogućavaju da napravi razliku između propagande Daeša i svih drugih video snimaka na internetu”, rekao je direktor konsultantske kompanije “ASI Data Science” Džon Gibson.\nModel je napravljen tako da platforme mogu da ga koriste kao filter dok se snimci aplouduju, i da ukloni propagandni materijal pre nego što bude postavljen na internet, rekao je Gibson.\nTo je važno, jer se veruje da propagandni snimci terorističke grupe Islamska država, pomažu u radikalizaciji nekih ekstremista.\n“Istraživanje ministarstva unutrašnjih poslova pokazuje da se više od hiljadu različitih ekstremističkih snimaka trenutno nalazi na 400 platformi, tako da iako Gugl i Fejsbuk to reše preko noći, taj sadržaj će i dalje biti dostupan preko internet pretraživača na 398 različitih platformi”, objašnjava generalni direktor kompanije “ASI Data Science”, Mark Vorner.\nOčekuje se da će britanska vlada pokloniti ovaj softver platformama na kojima se trenutno nalaze ekstremistički snimci, preneo je Glas Amerike.\n“ASI Data Science” ističe da bi njihov softver omogućio jednoj osobi da kontroliše sve video sadržaje, koji se uplouduju na Jutjub ili Fejsbuk u jednom danu.\nVeštačka inteligencija u borbi protiv ekstremizma was last modified: March 11th, 2018 by Ivana Karanović\nekstremistički video materijalekstremizaminternettopveštačka inteligencija\nPočela da radi telefonska linija za prijavu rada “na crno”\nZašto su Snapchat i Instagram uklonili Giphy opciju?\nVeliki sajber napad na Narodnu banku Srbije:...\nRačunarska bezbednost: Ovi stvari su obeležile 2017....\nMozillin pregledač brži i bezbedniji nego ikada...\n“Najpoznatiji pirat na svetu” krenuo u borbu...


TURNIR ZA ANDREJA U PONEDELJAK U TEHNIČKOJ ŠKOLI\n9. јуна 2019. HUMANITARNO, Novi Sad, Sport\nHumanitarni turnir u malom fudbalu u organizaciji učenika Tehničke škole „Pavle Savić“ (Šajkaška 34) biće održan u ponedeljak, 10. juna. Cilje je da se pomogne Andreju Markoviću koji boluje od maligne skolioze. Utakmice se igraju udvorištu škole, a sve počinje u 10 sati. Kotizacija za učešće je 500 dinara, a mogu da se prijave samo učenici škole. Svo ostali su dobrodošli da učestvuju u humanitarnoj akciji tako što će doći na utakmice i u postavljene kutije ubaciti novčanu donaciju u skladu sa svojim mogućnostima. Sva prikupljena sredstva biće uplaćena na račun za pomoć Andreju.


Zamjenici ambasadora 16 zemalja Evropske unije u Republici Srbiji predvođeni zamjenicom šefa Delegacije EU Matejom Norčić Štamcar posjetili su danas Bošnjačko nacionalno vijeće i sastali se sa rukovodstvom Vijeća. Predsjednica Vijeća, Jasmina Curić upoznala je delegaciju EU sa aktivnostima\nElzan Bibić je u sjajnoj trci na 5000 m u Španiji zauzeo šesto mjesto u konkurenciji 12 atletičara i postavio novi državni rekord. Sandžački atletičar je na Mitingu u Uelvi (Španija) postavio novi nacionalni rekord koji sada iznosi 13:24.42, prenosi Atletski savez Srbije. Dvadesettrogodišnji reprezentativac popravio je sopstveni rekord za 2.23 sekunde koji je postavio […]\nFudbaleri Novog Pazara savladali su večeras u Beogradu IMT sa 3:1 u prvoj utakmici baraža za opstanak i popunu Super lige Srbije. Domaći su plave dočekali na stadionu Čukaričkog na Banovom brdu, a prikazana igra uliva optimizam da će i revanš meč u nedjelju biti prilika da Novi Pazar bude promovisan u novog-starog superligaša. Golove […]


Kuljani dobijaju prvi vrtić | Banjaluka.net\nKuljani bi na jesen trebalo da dobiju prvi vrtić, u okviru planova za širenje sistema predškolskog obrazovanja i na prigradska područja.\nKuljani su jedno od najvećih i najbrže rastućih naselja, sa velikim brojem djece, zbog čega se javila potreba za gradnjom vrtića, koji će biti u sastavu Centra za predškolsko vaspitanje i obrazovanje – ističe Petar Bilčar, načelnik Odjeljenja za komunalne poslove.\nNovi vrtić biće smješten u prostorijama nekadašnje škole, koja raspolaže sa prostorijom od 465 kvadratnih metara. Za potrebe otvaranja vrtića, ovaj prostor će biti u potpunosti rekonstruisan i prilagođen novoj namjeni. Trenutno, nadležne gradske službe privode kraju izradu projekta, nakon čega će biti raspisan tender za izvođenje radova.


Slovenija na ulasku u zemlju “merka” koju ste vakcinu primili pa prema tome tretira putnike! Sledi i 11 dana zatvaranja – Naši u svetu\nSlovenija na ulasku u zemlju “merka” koju ste vakcinu primili pa prema tome tretira putnike! Sledi i 11 dana zatvaranja\nObjavljeno 28/03/21 u 18:00\nSlovenija će sutra pojačati restrikcije na granicama\nVlada podržala predlog o 11-dnevnom potpunom zatvaranju\nSlovenačka vlada je danas podržala predlog savetodavnog tima za kovid-19 da se od 1. aprila uvede jedanaestodnevno potpuno zatvaranje u pokušaju da se pomogne bolnicama da se izbore sa očekivanim prilivom pacijenata sa kovid-19 nakon povećanja stope zaražavanja.\nOn je rekao da će uspeh mera zavisiti od njihovog doslednog sprovođenja i da u tom slučaju neće biti potrebne dodatne mere.\nU vrtićima i u osnovnim školama u prva tri razreda za decu čiji se roditelji bave esencijalnim zanimanjima biće obezbeđena briga.\nTokom zaključavanja, javni prevoz će raditi po redu vožnje za nedelju i praznike, a većina zaposlenih će raditi od kuće ili uzeti slobodne dane.\nVladica Veličković, priznati naučnik sa Univerziteta u TIROLU: Kako bi Srbija mogla da pobedi koronu (FOTO)